title: Erik Johan Längman

text: Keväällä 1840 Lars Gabriel von Haartman nimitettiin senaatin valtiovaraintoimituskunnan päälliköksi. Suomen sahateollisuus ja sahatavaran vienti oli kasvanut voimakkaasti 1830-luvulla ja nyt von Haartman pelkäsi sahateollisuuden tunkeutuvan myös syrjäseuduilla sijaitseviin kruunun metsiin. Hän halusi ottaa kruunun metsät valtion hallintaan ja tiukentaa sahojen toiminnan valvomista. Aikakauden sahayrittäjistä erityisesti Nils Ludvig Arppe ja Längman olivat von Haartmanin silmätikkuja. Längmania von Haartman kutsui jopa metsäpirulaiseksi ja Längmanin kohdalla tilannetta pahensi vielä hänen antamansa tuki von Haartmanin vastustajana tunnetulle J. V. Snellmanille. Von Haartmanin aloitteesta sahatavaralle asetettiin 1840-luvun alussa korkea vientitulli ja tämä aikaansai muutamia vuosia jatkuneen lamakauden alalla kunnes valtio joutui alentamaan tulleja sahateollisuuden tilan heikennyttyä liikaa. Haartmanin kautta metsäpolitiikassa kesti aina vuoteen 1859 saakka ja vasta tällöin alkoi sahaustoiminnan vapauttaminen rajoituksista.


title: Erik Johan Längman

text: 1840-luvun alussa Längman ja Wahl kiinnittivät huomionsa Kymijoen rannalla sijainneeseen Ummeljoen vesisahaan jota hallinnoi haminalainen kauppaneuvos Christian Bruun. Ummeljoen saha sijaitsi lähellä rannikkoa ja sahalla oli neljä kaksoisraamisahaa joten sen tuotantoa oli mahdollista kasvattaa merkittävästi. Vuonna 1841 Varkauden ruukkiyhtiö hankki noin puolet sahan osakkeista ja samana vuonna Bruun luovutti sahan isännöinnin Längmanille ja Wahlille. Jo saman vuoden syksylle uitettiin Ummeljoelle ensimmäiset tukit Päijänteen alueelta josta Längman oli ostanut tukkeja jo parina edellisenä vuonna. Längman rakennutti Ummeljoelle myös 1842 uuden sahan joka toimi vanhan rinnalla. Tukkien hankinta-alue laajeni edelleen Keski-Suomeen ja muutaman vuoden kuluttua sahalle uitettiin tukkeja jo Saarijärveltä, Viitasaarelta ja Rautalammilta saakka. Längman loi uittoa varten oman urakoitsijaorganisaation ja hän rakennutti suurempiin koskiin myös uittorännejä. Tukit vedettiin varppaamalla järvien ja suvantojen yli puomien ympäröimissä lautoissa ja laskettiin sitten alas jokia irtouittona kunnes ne taas koottiin vastuupuomin avulla lautaksi seuraavan järven ylittämistä varten.


title: Erik Johan Längman

text: Varkauden ruukkiyhtiö purettiin vuoden 1847 alussa ja Längmanille jäi vain Ilomantsissa sijainnut Käenkosken harkkohytti siihen liittyvine metsätiloineen. Längman vapautui 47 000 ruplan veloista ja vastuista ruukille ja hän lupasi myös hankkia Varkauden ruukille harmaan takkiraudan valmistukseen sopivaa järvimalmia Juurusvedeltä ja Riistavedeltä tekemistään valtauksista. Malmi osoittautui kuitenkin myöhemmin huonolaatuisksi ja Wahl ja Längman käräjöivät asiasta. Lopullisesti asia sovittiin 1856 kun Längman luopui sahaosuuksistaan.


title: Erik Johan Längman

text: Längman alkoi rakentaa Keski-Suomeen Muurameen uutta sahaa jonka rakennustyöt valmistuivat 1850. Saha sai privilegionsa ja aloitti toimintansa vasta 1852. Längman hankki itselleen myös Pietarsaaressa Ähtäväjoen varrella sijainneen "Långforsin" vanhan sahan jonka hän rakensi uudestaan 1849. Längman aloitti tukkien hankinnan Ähtärin, Soinin ja Kivijärven alueella ja 1850-luvun alkuvuosina sahalle uitettiin keskimäärin 10 000 tukkia vuodessa. Viimeksi Längman hankki puolet Savossa toimivasta Juantehtaan sahasta vuonna 1851 Nils Ludvig Arppen kanssa tehdyllä vaihtokaupalla jossa Arppe sai Käenkosken harkkohytin ja sen metsätilat.


title: Erik Johan Längman

text: Längman tutustui J. V. Snellmaniin tämän asuessa Kuopiossa 1840-luvulla. Snellman julkaisi Saima- ja Litteraturblad-lehdissään artikkeleita jossa hän kannatti metsäpolitiikan liberalisointia ja sahaustoiminnan vapauttamista. Heinäkuussa 1847 ruukinhoitajan tehtävästä vapautunut Längman lähti pitkälle ulkomaanmatkalle Snellmanin kanssa. He matkustivat Tallinnan, Riian ja Memelin kautta Saksaan jossa tutustuttiin muun muassa "Neustadt Eberswalden metsäopistoon" Brandenburgissa sekä Dresdenin lähellä "Tharandin maanviljelys- ja metsänhoitoakatemiaan". Saksissa miesten tiet erosivat kun Längman suuntasi Töplitzin kylpylään Böömissä kun taas Snellman jatkoi matkaa Saksan halki Pariisiin. He tapasivat taas uudestaan syyskuussa Lontoossa. Lontoossa Längman perehtyi Englannin puutavaramarkkinoiden toimintaan ja tapasi sikäläisiä puutavara-agentteja. Hän vieraili myös Sheffieldin rauta- ja terästeollisuuskaupungissa. Längman ja Snellman palasivat Suomeen lokakuussa 1847.


title: Erik Johan Längman

text: Längman alkoi käydä vuodesta 1849 säännöllisesti hoidossa Helsingin Kaivopuiston kylpylässä. Alkusyynä oli edellisenä vuonna Ummeljoen sahalla sattunut välikohtaus jossa Längman joutui käsikähmään erään sahan työntekijän kanssa ja loukkasi päänsä. Myös vuosikausia jatkunut rasittava matkustelu oli heikentänyt Längmanin terveyttä. Myöhempinä vuosina hän kävi kylpylähoidossa ulkomailla muun muassa kesällä 1859 Itävallassa Bad Gasteinin kylpylässä ja kesällä 1860 Salinin kylpylässä Sveitsin Juravuoristossa.


title: Erik Johan Längman

text: Vuonna 1851 Längman teki uuden matkan Englantiin. Hän vieraili Lontoon maailmannäyttelyssä ja tutustui paikan päällä englantilaisiin puutavaramarkkinoihin. Matkan seurauksena Ummeljoen vientisahatavaran lajittelussa alettiin kiinnittää huomiota laatuun ja vientiin lähtevä puutavara lajiteltiin laatuluokkiin. Tämän ansiosta Ummeljoen saha sai pian sahatavarastaan paremman hinnan kuin muut Suomen vientisahat. Längman oli jo muutamia vuosia aiemmin perustanut Ummeljoen sahalle oman vientisataman ja lautatarhan Haminan Saviniemeen.


title: Erik Johan Längman

text: Krimin sodan puhkeaminen merkitsi vaikeuksia sahateollisuudelle koska sahatavaran vienti länteen pysähtyi useaksi vuodeksi. Suomen rannikolla kierrellyt englantilais-ranskalainen laivasto-osasto tuhosi myös satamiin kerättyjä sahatavaravarastoja.


title: Erik Johan Längman

text: Sodan jälkeen viranomaisten tempoilevaan metsäpolitiikkaan kyllästynyt Längman luopui kaikista sahoistaan vuoden 1856 aikana. Hänelle jäi vain Ummeljoen ja Muuramen sahoille tehty vuoteen 1869 ulottuva tukkien leveranssisopimus. Marraskuussa 1857 hän jätti senaatille anomuksen höyrysahan perustamisesta Kokemäenjoen suuhun Isokatavan saarelle mutta tämä hakemus hylättiin. Längman asui Ummeljoella vuoden 1858 loppuun ja tänä aikana hän pyrki saamaan hoidettuaan vielä vastuullaan olleet sahatavaran laivaussopimukset. Längman sai sahojensa myynnistä noin 100 000 ruplan myyntitulot ja hän lainasi sitten näitä rahoja suomalaisille elinkeinonharjoittajille.


title: Erik Johan Längman

text: Viimeisinä elinvuosinaan Längman oli vielä mukana kahdessa huono-onnisessa liikeyrityksessä. Hän oli perustamassa Etelä-Ruotsin Malmöön keinovilla- eli shoddytehdasta joka valmisti villalumpuista "shoddyn" nimellä tunnettua uusiovillaa jota käytettiin halpojen kankaiden valmistukseen. Toinen kehnosti menestynyt hanke johon Längman sijoitti rahaa oli Hampus Julius Oldenburgin Porin Isosannan Sofiegarteniin perustama tulitikkutehdas. Längman kävi myös Englannissa oikeutta entistä puutavara-agenttiaan Henry Dressleriä vastaan. 1860-luvulla Längman oli vielä mukana oululaiskauppiaiden omistaman Simon Kalliokosken vesisahan osakkaana. Tausta-ajatuksena hankkeessa oli päästä perustamaan suurta höyrysahaa Simojoen suulle. Maaliskuussa 1863 hän edesauttoi Kymijoen sahausyhtiöitä sopimaan yhteisuiton käytöstä.


title: Erik Johan Längman

text: Längman saapui syksyllä 1863 Viipurista Helsinkiin samaan aikaan kun siellä olivat alkamassa vuoden 1863 säätyvaltiopäivät. Pitkään terveysongelmista kärsinyt Längman kuoli 16. lokakuuta sairaskohtaukseen huonessaan "Kleineh"-hotellissa. Viime aikoina erityisesti Malmöön keinovillatehtaaseen ja Porin tulitikkutehtaaseen liittyneet ongelmat olivat rasittaneet Längmanin voimia. Hän oli joutunut myös Ummeljoelta lähtönsä jälkeen viettämään useita vuosia kiertävää elämää asuen lyhyen aikaa useissa paikoissa Suomessa ja ulkomailla. Längman haudattiin Helsingin Hietaniemen hautausmaalle 26. lokakuuta 1863.


title: Erik Johan Längman

text: Längman oli jo elinaikanaan lahjoittanut rahaa muun muassa Suomalaisen Kirjallisuuden Seuralle, Jyväskylän suomenkieliselle yläalkeiskoululle sekä erilaisiin hyväntekeväisyystarkoituksiin.


title: Erik Johan Längman

text: Längman jakoi joulukuussa 1859 tekemässään testamentissa omaisuutensa niin että kolmasosa siitä tuli käyttää "”Suomenmaan kaikkien säätyjen ja kansanluokkien eduksi"" ja kaksi kolmasosaa ""Ruotsinmaan kaikkien säätyjen ja kansanuokkain eduksi"". Kumpaakin maata varten perustettiin "A-rahasto" editämään taloudellista ja sosiaalista toimintaa sekä "B-rahasto" editämään tieteitä, taiteita ja kirjallisuutta. Ruotsin puolella oli lisäksi "C-rahasto" jonka tehtäväksi Längman määritteli Ruotsin riikinrahan kurssin vahvistamisen. Längmanin omaisuuden arvoksi arvioitiin perunkirjoituksessa 1 282 000 markkaa ja pesänselvittäjät onnistuivat realisoimaan tästä noin 900 000 markkaa 1870-lukuun mennessä.


title: Erik Johan Längman

text: Suomen rahastot asetettiin Suomen Pankin hallinnoitaviksi 1877, ja rahastoista alettiin jakaa apurahoja 1880-luvulla suomalaisille tieteen ja taiteen alan järjestöille. Längmanin kirjallisuuspalkintoja alettiin jakaa vuodesta 1891 alkaen. Rahastot olivat merkittäviä suomalaisen tieteen ja taiteen rahoittajia ennen ensimmäistä maailmansotaa, mutta sittemmin ne kärsivät pahoin molempien maailmansotien aikaisesta inflaatiosta. Puutteenalaisten auttamiseksi tarkoitettu A-rahasto otettiin käyttöön 1950. Rahasto siirrettiin 24.5.1985 annetun lain nojalla Suomen Kulttuurirahaston haltuun.


title: Erik Johan Längman

text: Ruotsin puolen B-rahastosta muodostetiin 1918 Tukholmassa toimiva Längmanin kulttuurirahasto, joka alkoi jakaa apurahoja 1919. C-rahasto lakkautettiin 1951 kun se liitetiin Längmanin kulttuurirahastoon. A-rahastosta muodostettiin 1959 "Längmanin yrittäjärahasto" joka toimii Luulajassa. Tämä rahasto tukee erityisesti Norrbottenin läänin yrittäjätoimintaa.


title: Jack Frost

text: Jack Frost voi tarkoittaa:


title: Jack Frost

text: Henkilöitä:


title: Jack Frost

text: Elokuvia:


title: Jack Frost

text: Muita:


title: Veturitalli

text: Veturitalli on rakennus, jossa säilytetään, lämmitetään ja kunnostetaan junien vetureita.


title: Veturitalli

text: Höyryveturiaikana tallit rakennettiin kaareviksi rakennuksiksi, joiden edessä on kääntöpöytä, jonka kautta veturi siirretään omaan pilttuuseensa.


title: Uskonrauhan rikkominen

text: Uskonrauhan rikkominen on Suomen rikoslain 17 luvun 10 §:n määrittämä rikos, josta voidaan tuomita sakkoihin tai vankeuteen enintään kuudeksi kuukaudeksi. Laki tuli voimaan vuonna 1999. Uskonrauhan rikkomiseen syyllistyy mikäli:


title: Uskonrauhan rikkominen

text: Uskonnonvapauslain 2 §:n mukaisesti uskonnollisella yhdyskunnalla tarkoitetaan evankelis-luterilaista tai ortodoksista kirkkoa tai rekisteröityä uskonnollista yhdyskuntaa.


title: Uskonrauhan rikkominen

text: Vuonna 1997 lakiehdotuksesta antamassa lausunnossa perustuslakivaliokunta totesi, että lain ”suojelukohteina ovat kansalaisten uskonnolliset vakaumukset ja tunteet sekä uskonrauha yhteiskunnassa”. Valiokunnan mukaan lain tulkinnanvaraisuutta vähentää teon rangaistavuuden vaatima loukkaamistarkoitus ja se liittyy vain julkisuudessa tehtävään herjaukseen tai häpäisyyn.


title: Uskonrauhan rikkominen

text: Rikosoikeuden professori Kimmo Nuotion mukaan oikeudellinen perustelu siihen, miksi teko on nykyisin voimassa olevassa laissa kriminalisoitu, liittyy yleiseen järjestykseen ja yhteiskuntarauhaan: julkinen uskonnon pyhien arvojen pilkkaaminen kenenkään siihen puuttumatta voisi herättää vihaa erilaisia uskontoja ja vakaumuksia edustavien ryhmien välille ja johtaa yleisen järjestyksen vaarantumiseen. Suojeltavana oikeushyvänä ei siten nykyisin ole enää jonkin uskonnon tai jumalan kunnia, vaan olennaisesti yhteiskuntarauha, jonka lainsäätäjä on pelännyt vaarantuvan, jos toisten uskonnollisten käsitysten tai uskonnonharjoittamisen loukkaaminen sallittaisiin.


title: Uskonrauhan rikkominen

text:
Rikosnimike on toisinaan herättänyt yhteiskunnallista keskustelua: Poliittisista puolueista Piraattipuolue on kannattanut uskonrauhan suojaa koskevan säännöksen lieventämistä,
ja Vapaa-ajattelijain liitto puolestaan kannattaa sen lakkauttamista, koska sen mukaan muut lait suojelevat uskonnon harjoittamista häiritsemiseltä.


title: Uskonrauhan rikkominen

text:
Perussuomalaisten Jussi Halla-aho keräsi 2013 nimiä lakialoitteeseen uskonrauhapykälän kumoamisesta.
Vuonna 2015 Vihreiden puheenjohtaja Ville Niinistö ja kokoomuksen Sampsa Kataja kannattivat lain poistamista. Oikeusministeri Anna-Maja Henriksson  piti lakia tarpeellisena.


title: Uskonrauhan rikkominen

text: Uskonrauhan rikkomistapauksia on ollut poliisitutkinnassa vuoden 1999 jälkeen. Syyttäjä voi jättää syytteen nostamatta, jos esimerkiksi teko on vähämerkityksinen.


title: Uskonrauhan rikkominen

text: Syksyllä 2009 Helsingin kaupunginvaltuutettu Jussi Halla-aho sai uskonrauhan rikkomisesta 30 päiväsakkoa blogikirjoituksestaan, jossa hän muun muassa nimitti islamia ”pedofiiliuskonnoksi”.


title: Uskonrauhan rikkominen

text: Vuonna 2006 yksityishenkilö teki tutkintapyynnön kristinuskoaiheisten pilakuvien julkaisemisesta Vapaa-ajattelijain liiton nettisivuilla. Apulaisvaltakunnansyyttäjä Jorma Kalske päätti vuonna 2007 olla nostamatta syytteitä. Hänen mukaansa liiton puheenjohtaja Robert Brotherus ja pilakuvien piirtäjä Osmo Tammisalo eivät syyllistyneet sen enempää kiihottamiseen kansanryhmää vastaan kuin uskonrauhan rikkomiseenkaan. Vastavetona tutkintapyyntöön Vapaa-ajattelijain liitto teki evankelisluterilaisesta kirkosta rikosilmoituksen vuonna 2006. Rikosilmoituksen mukaan kirkkoa oli syytä epäillä kiihotuksesta kansanryhmää vastaan, koska kirkon nettisivuilla on julkaistu Raamattu. Liiton mielestä Raamatussa panetellaan ja solvataan ateisteja. Poliisin mukaan rikoksen tunnusmerkistö ei täyttynyt.


title: Noitia maisemissa

text: Noitia maisemissa () on kahdestoista romaani Terry Pratchettin Kiekkomaailma-sarjassa. Se on kolmas kirja, jossa seikkailevat Kiekkomaailman noidat.


title: Jonathan Lynn

text: Jonathan Lynn (s. 3. huhtikuuta 1943 Bath) on brittiläinen televisiokäsikirjoittaja, näyttelijä ja ohjaaja. Hän oli toisena käsikirjoittajana yhdessä Antony Jayn kanssa BBC:n komediasarjassa "Kyllä, herra ministeri", ja sen seuraajassa "Kyllä, herra pääministerissä".


title: Jonathan Lynn

text: Televisiossa Lynn työskenteli 1970-luvulla muun muassa televisiosarjojen "The Liver Birds", "Doctor on the Go" ja "My Brother's Keeper" parissa. Yhteistyön Antony Jayn kanssa hän aloitti 1970-luvun puolessavälissä yrityskoulutuselokuvia tuottaneessa, John Cleesen perustamassa Video Artsissa. Televisiotyön ohessa Lynn on myös näytellyt ja ohjannut teatterissa. Hänen ohjaamiaan elokuvia ovat muun muassa "Serkkuni Vinny" ja "Koko potti".


title: Eläimet ja muu kotiväkeni

text: Eläimet ja muu kotiväkeni on Gerald Durrellin kirjoittama, vuonna 1956 julkaistu romaani. Se kertoo Durrellin lapsuudesta vuosilta 1935−1939, jonka hänen perheensä vietti Korfun saarella Kreikassa. Suomeksi teos julkaistiin 1972.


title: Eläimet ja muu kotiväkeni

text: Kirja alkaa kun Larry, vanhin lapsista, ehdottaa että he muuttaisivat Korfulle. Äiti on aluksi ajatusta vastaan, mutta sittemmin he muuttavat. Korfulla he tutustuvat Spiroon, joka "lihavan ruman enkelin tavoin suojeli heitä". Leslie, toiseksi vanhin, säikyttelee heitä pitkin päivää ammuskelemalla pyssyillään. Larry kutsuu kahdeksan ystäväänsä heidän pieneen mansikanpunaiseen huvilaansa, mutta sinnepä ei mahdu. Niinpä he muuttavat isompaan. Gerry täyttää yksitoista vuotta, ja hän tekee jokaiselle perheenjäsenelle lahjalistan, josta he voisivat itse valita mitä ostaisivat. Leslieltä Gerry pyytää venettä.


title: Tecktonik

text: Tecktonik on Ranskassa 2001 kehittynyt tanssi- ja muotityyli. Se syntyi Pariisin keskiluokkaisissa eteläisissä kaupunginosissa, ja on suosittu Ranskassa ja suuressa osassa ranskankielistä Afrikkaa. Tecktonik-tyyliin kuuluvat usein tiukat farkut, räikeät t-paidat sekä edestä ja sivuilta lyhyt, mutta takaa pitkä tukka. Tyylin luojat Alexandre Barouzdin ja Cyril Blanc tekivät heti aluksi Tecktonikista rekisteröidyn tavaramerkin, ja 2007 he solmivat sopimuksen johdannaistuotteista TF1 Licensingin, Ranskan suurimman TV-kanavan tytäryhtiön kanssa.


title: Karen Walker (jalkapalloilija)

text: Karen Walker (s. 29. heinäkuuta 1969) on entinen englantilainen jalkapalloilija.


title: Karen Walker (jalkapalloilija)

text: Walker pelasi lähes koko uransa Doncaster Bellesissä. Hän liittyi seuraan 15-vuotiaana ja pelasi seurassa vuoteen 2004 asti. Walker voitti Doncasterissa mestaruuden kahdesti ja FA Cupin viisi kertaa. Uransa viimeiset vuoden hän pelasi Leeds Unitedissa, jossa hän voitti uransa viimeisessä ottelussa jälleen FA Cupin. Walker pelasi cupin finaalissa ennätykselliset 12 kertaa ja eräänä vuonna hän onnistui hattutempussa jokaisella cupin kierroksella.


title: Karen Walker (jalkapalloilija)

text: Englannin maajoukkueessa Walker pelasi vuosina 1987–2003 yhteensä 83 maaottelua. Hän teki niissä 40 maalia, mikä on maajoukkueen ennätys. Walker edusti Englantia 1995 MM-kisoissa ja 2001 EM-kisoissa.


title: Karen Walker (jalkapalloilija)

text: Walker valittiin Englannin jalkapalloilun Hall of Fameen 2007.


title: Karen Walker

text: Karen Walker voi tarkoittaa seuraavia henkilöitä:


title: Darron Gibson

text: Darron Gibson (s. 25. lokakuuta 1987 Derry, Pohjois-Irlanti) on irlantilainen jalkapalloilija, joka edustaa Englannin valioliigassa pelaavaa Evertonia. Hän on pelipaikaltaan keskikenttäpelaaja.


title: Darron Gibson

text: Gibson debytoi Unitedin edustusjoukkueessa 26. lokakuuta 2005 Carling Cupin ottelussa Barnetia vastaan. Kaudesta 2008–2009 alkaen hän on saanut enenevässä määrin peliaikaa joukkueessa. Hän on pelannut myös lainasopimuksella Royal Antwerpissä ja Wolverhampton Wanderersissa. Tammikuussa 2012 Gibson siirtyi Evertoniin.


title: Darron Gibson

text: Gibson pelasi Pohjois-Irlannin juniorimaajoukkueissa, mutta siirtyi sittemmin Irlannin riveihin. Hän teki debyyttinsä Irlannin miesten maajoukkueessa 22. elokuuta 2007 ottelussa Tanskaa vastaan.


title: HMS Royal George (1788)

text: HMS Royal George oli Britannian Kuninkaallisen laivaston 100-tykkinen Royal George -luokan ensimmäisen luokan linjalaiva.


title: HMS Royal George (1788)

text: Alus tilattiin 25. maaliskuuta 1782 Chathamin telakalta nimellä "HMS Umpire", mutta sen nimi vaihdettiin 11. syyskuuta 1783 "HMS Royal Georgeksi" ennen rakennustyön aloittamista. Aluksen rakennusmestarina toimi heinäkuuhun 1790 asti Nicholas Phillips ja sen viimeisteli John Nelson.


title: HMS Royal George (1788)

text: Aluksen valmistuskustannukset olivat 51799 puntaa 5 shillinkiä ja 7 penniä, johon lisättiin varustelukustannukset Chathamissa 6503 puntaa 8 shillinkiä ja 5 penniä sekä Plymouthissa 10089 puntaa 12 shillinkiä. Plymouthissa se varustettiin kesäkuusta heinäkuuhun 1790 palvelemaan Englannin kanaalissa.


title: HMS Royal George (1788)

text: "HMS Royal George" otettiin palvelukseen toukokuussa 1790 ensimmäisenä päällikkönään Thomas Pringle. Alus siirrettiin kuitenkin nopeasti takaisin telakalle, josta se otettiin uudelleen palvelukseen helmikuussa 1793 päällikkönään William Domett. Alus määrättiin vara-amiraali Sir Alexander Hoodin lippulaivaksi Howen laivasto-osastoon, jonka mukana se otti osaa 1. kesäkuuta 1794 Ushantin taisteluun. Taistelussa aluksen tappiot olivat 20 kaatunutta ja 72 haavoittunutta. Vara-amiraali Hood ylennettiin elokuussa 1794 amiraaliksi ja samalla hänet aateloitiin Bridportin varakreiviksi. Alus oli 23. kesäkuuta 1795 amiraali Hoodin lippulaivana Groixin taistelussa, jossa aluksen miehistöstä seitsemän haavoittui.


title: HMS Royal George (1788)

text: Alus määrättiin 1796 amiraali Earl Richard Howen lippulaivaksi. Aluksen miehistö nousi 1797 kapinaan osana Spitheadin kapinaa. Samana vuonna alukselle nosti lippunsa amiraali Hood ja edelleen kontra-amiraali Charles Pole. Alus otti osaa 2. heinäkuuta 1799 hyökkäykseen Espanjan laivastoa vastaan.


title: HMS Royal George (1788)

text: Aluksen päälliköksi määrättiin syyskuussa 1800 Robert Otway ja samalla se siirtyi kontra-amiraali Sir Hyde Parkerin lippulaivaksi. Seuraavana vuonna aluksen päälliköksi siirtyi John Child Purvis ja se liitettiin Kanaalin laivastoon. Alus poistettiin palveluksesta huhtikuussa 1802.


title: HMS Royal George (1788)

text: "HMS Royal George" siirrettiin heinäkuussa 1805 Chathamin telakalle uudelleen rakennettavaksi, mistä se palasi palvelukseen kesäkuussa 1806 Kanaalin laivastoon päällikkönään Charles Gill. Alus poistui telakalta kuitenkin vasta heinäkuussa. Vielä samana vuonna aluksen päälliköksi määrättiin Richard Dunn (k. 1808) ja se siirtyi vara-amiraali Sir John Duckworthin lippulaivaksi. Alus partioi tammikuusta 1807 Cadizin edustalla, kunnes se siirrettiin tammikuussa 1811 Plymouthiin telakalle.


title: HMS Royal George (1788)

text: Alus palasi välittömästi palvelukseen päällikkönään John Clavell, vaikka se viipyi telakalla huhtikuuhun. Alus siirrettiin palvelukseen otettaessa kontra-amiraali Sir Thomas Williamsin lippulaivaksi. Alus purjehti Välimerelle 17. marraskuuta 1811. Aluksen päälliköksi vaihtui 1812 Andrew King ja se siirtyi kontra-amiraali Francis Pickmoren lippulaivaksi. Myöhemmin aluksen päälliköksi vaihtui Thomas Mainwaring.


title: HMS Royal George (1788)

text: Aluksen viimeinen päällikkö William Cuming aloitti palveluksensa aluksella helmikuussa 1813. Alus poistettiin aktiivipalveluksesta heinäkuussa 1814 Plymouthissa ja se myytiin romutettavaksi helmikuussa 1822 edelleen Plymouthissa.


title: Suur-Ahvenkosken koulu

text: Suur-Ahvenkosken koulu on Pyhtään kirkonkylässä sijaitseva peruskoulu. Koulun osoite on Pyhtäänkuja 1, ja se sijaitsee kirkonkylän länsiosassa Kymijoen Pyhtäänhaaran länsipuolella. Koulussa toimii vuosiluokat 1–6. Koulussa on tilat myös esikoulua varten.


title: Pesäpallon Suomenmestaruuskilpailut 1926

text: Vuonna 1926 SVUL:n pesäpallojaostoon kuului 19 jäsenseuraa. Näissä seuroissa oli 948 jäsentä. Vuoden aikana jaoston jäseneksi hyväksyttiin 11 uutta jäsenseuraa.


text:
SVUL:n pesäpallojaostoon kuuluivat ainakin seuraavat urheiluseurat:
Kortesjärven Järvi-Veikot- Keskusradan Urheiluseura, Seinäjoki- Ilmajoen Kisailijat- Pukinmäen Ponnistajat, Helsinki- Harlun Urheilijat- Eskolan Eskot, Kannus- Kokkolan Veikot- Haminan Vesa- Joensuun SLU- Joensuun Kalevaiset- Hammaslahden Lähde, Pyhäselkä- Taipaleen Vekara, Liperi- Kuopion Urheilu-Veikot- Tampereen Pyrintö- Räisälän Pamaus.


text: Pesäpallon Suomenmestaruuskilpailut 1926 oli SM-kilpailujen viides kausi. Mestaruuden voitti Helsingin Pallonlyöjät. HPL:n Erik Salin oli sarjan liukkain etenijä kahdeksalla tuodulla juoksullaan. Loppuottelussa HPL voitti paikalliskilpailijan Pallo-Toverit, tämä on ainoa kerta loppuotteluiden historiassa, kun finalistit ovat samalta paikkakunnalta.


text:
Kaikki 1. kierroksen ottelut pelattiin 29. elokuuta
2.kierros


text:
2. kierroksen ottelut pelattiin 5-10. syyskuuta
Välierä


text:
16. syyskuuta.
Loppuottelu


text:
Ottelu pelattiin 19. syyskuuta.
Nuoret pelasivat ensimmäisen kerran mestaruudesta, jonka voitti Tampereen Pyrintö.


title: NBA-kausi 1983–1984

text: NBA-kausi 1983–1984 oli NBA-liigan 38. kausi. Runkosarja käynnistyi 28. lokakuuta 1983 ja päättyi 15. huhtikuuta 1984, jonka jälkeen käynnistyivät pudotuspelit. Mestaruus ratkesi 12. kesäkuuta, kun Boston Celtics voitti Los Angeles Lakersin finaalisarjassa otteluvoitoin 4–3.V=voitot, H=häviöt, V%=voittoprosentti, *=divisioonansa voittaja


title: Erik Demaine

text: Erik D. Demaine (s. 28. helmikuuta 1981 Halifax, Nova Scotia, Kanada), on tietotekniikan professori MITissä Yhdysvalloissa.


title: Erik Demaine

text: Demaine teki palkitun väitöskirjansa Waterloon yliopistossa paperintaittelun matematiikan alalta.


title: Erik Demaine

text: New Yorkin Modernin taiteen museossa on Demainen origami, jossa on toisiinsa kiertyneinä kaksi paperikehää.


title: Erik Demaine

text: Demainen isä on kuvanveistäjä Martin Demaine.


title: ZyXEL

text: ZyXEL Communications Corporation on taiwanilainen tietoliikenneyhteyslaitteiden valmistaja, jonka pääkonttori on Hsinchussa. Yhtiön tuotevalikoimaan kuuluu laaja valikoima DSL-modeemeja. Yritys on perustettu vuonna 1989. Sen liikevaihto oli 467 miljoonaa dollaria vuonna 2014. Zyxel on osa Unizyx Holding Corporationia.


title: Uinti kesäolympialaisissa 1988

text: Vuoden 1988 kesäolympialaisten uinti käytiin 18. – 25. syyskuuta 1988 Söulissa. Kisoihin osallistui yhteensä 633 urheilijaa (381 miestä ja 252 naista) 77 maasta. Nuorin osanottaja oli Nádia Cruz (13 vuotta ja 74 päivää) ja vanhin Margaret Kelly-Hohmann (32 vuotta ja kaksi päivää). Parhaiten pärjäsi Itä-Saksa 11 kullallaan, kahdeksalla hopeallaan ja yhdeksällä pronssillaan.


Pesäpallon Pesäpallon Suomenmestaruuskilpailut 1927 oli kuudes SM-kilpailujen kausi. Mestaruuden voitti Helsingin Pallonlyöjät.


title: Pesäpallon Suomenmestaruuskilpailut 1927

text: Vuonna 1927 Suomen Voimistelu- ja Urheiluliiton pesäpallojaoston jäsenseuroja oli yhteensä 26 ja näissä seuroissa oli 1 266 jäsentä. Vuoden aikana SVUL:n pesäpallojaostoon liittyi 8 uutta jäsenseuraa.


text:
Loppuottelun juoksulista:
Helsingin Pallonlyöjien (HPL) kokoonpano:


title: Nomeansno

text: NoMeansNo oli kanadalainen punk rock -yhtye. Alun perin se on kotoisin Victoriasta, mutta nyttemmin jäsenet ovat asettuneet Vancouveriin.


title: Nomeansno

text: Yhtye ei ole pitkän uransa aikana koskaan nauttinut suurempaa valtavirtasuosiota, mutta eivätpä he sitä vaikuta suuremmin hakeneenkaan. Silti heillä on vannoutunut ja asialleen omistautunut kuulijakunta Pohjois-Amerikassa ja Euroopassa, myös Suomessa. Yhtye kiertää tiheään tahtiin molemmilla mantereilla ja on saavuttanut tietynasteisen kulttimaineen.


title: Nomeansno

text: Yhtyeen perustivat vuonna 1979 veljekset Rob Wright (basso ja laulu) s. 1954 ja John Wright (rummut, koskettimet ja laulu) s. 1962. 25-vuotias Rob palasi kotikaupunkiinsa Victoriaan työskenneltyään sitä ennen Calgaryssa ja alkoi soittaa silloin 16-vuotiaan veljensä kanssa cover-yhtyeessä ”Castle”. Pian he kuitenkin alkoivat keskittyä omaan projektiinsa. Nimensä yhtye sai raiskauksia vastustavan mainoskampanjan sloganista. Ensimmäisen neljän vuoden aikana duon musiikki näytti ottavan vaikutteensa yhtä lailla jazzista ja progressiivisesta rockista kuin punk rockistakin. John sai high school -aikanaan muodollisen koulutuksen jazz-rumpaliksi, ja tämän voikin huomata hänen tavastaan pidellä rumpukapuloita (ns. traditional grip). Musiikkilehdet luonnehtivat heidän ensimmäisiä levytyksiään muun muassa ”Devoksi jazz tripillä”, ”taidekoulun käyneeksi Motörheadiksi” ja ”psykoottisia steroideja nauttineeksi Wireksi”. Yhtyettä on tituleerattu ”math rockin” merkittäväksi vaikuttajaksi, ja jopa sen luojaksi.


title: Nomeansno

text: Wrightin veljekset äänittivät ensimmäiset teoksensa kahdestaan vanhempiensa kellarissa vuonna 1979. Ensimmäiset kaksi omakustannetta (”Look, here come the wormies -single” ja ”Betrayal, fear, anger and hatred - EP”) sisälsivät uuden aallon kieroutunutta pop-soundia, hyvin erilaista kuin tätä seuraavat julkaisut. Veljesten alettua keikkailun 1980-luvun alkuvuosina kaksistaan rummut-basso-laulu-kokoonpanolla alkoi muodostua myös heidän sittemmin tutuksi tullut omalaatuinen ja hyvin muista erottuva tyylinsä. Tuon ajanjakson kappaleet on taltioitu ”Mama”-LP:lle (uudelleenjulkaistu 2004).


title: Nomeansno

text: Vuonna 1983 yhtyeeseen liittyi kitaristi/laulaja Andy Kerr, joka soitti aiemmin John Wrightin kanssa yhtyeessä Infamous Scientists. Kerr yleensä esiintyi salanimillä, kuten ”Buttercup” ja ”None-Of-Your-Fucking-Business”. Hän toi yhtyeeseen Hardcore punk-särmää ja oli sen tärkeä jäsen vuoteen 1992 saakka. Hänet on usein virheellisesti mainittu laulamiensa kappaleiden sanoittajana. Kerrin laululliset avut tulivat tarpeeseen Rob Wrightin kärsiessä äänihuulten kyhmyistä 1980-luvulla, ja Kerr lauloikin muun muassa lähes puolet "Small Parts Isolated and Destroyed" -levyn kappaleista. Vaikka Rob Wright onkin yhteen pääasiallinen sanoittaja ja säveltäjä, kaikki yhtyeen jäsenet ovat tuoneet oman panoksensa NoMeansNo-levytyksiin ja niinpä melkein koko heidän materiaalinsa onkin päätetty kreditoida yhtyeen nimiin.


title: Nomeansno

text: "Wrong"-levyä pidetään yleisesti yhtyeen parhaana ja sen tuotantoa parhaiten edustavana levynä. ”Soittaminen on hämmästyttävän taitavaa, Wrightin veljekset vaihtavat vaivatta tempoa ja ajastuksia samalla kun Kerrin partaveitsenterävät lyriikat iskevät juuri oikeissa paikoissa”.


title: Nomeansno

text: Andy Kerr kyllästyi kahdeksan vuoden jälkeen yhtyeen intensiiviseen keikkarytmiin ja päätti lopettaa. Hän muutti asumaan Amsterdamiin, missä hän asuu tänäkin päivänä perheineen. Kerrin jätettyä yhtyeen, Wrightin veljekset äänittivät kahdestaan levyn "Why Do They Call Me Mr. Happy?". Sittemmin yhtyeeseen liittyi kitaristi Tom Holliston (Showbusiness Giants, The Hanson Brothers). Yhtye kiersi myös 90-luvun puolivälin tienoilla jonkin aikaa kokoonpanolla, jossa oli kaksi rumpalia; John Wrightin lisäksi Ken Kempster. Uudella kokoonpanolla on julkaistu mm. "Worldhood of the World (as such)", "Dance of the Headless Bourgeoisie", "One" ja viimeisimpänä "All Roads Lead to Ausfahrt" (julkaistu 2006). Viimeisimmän julkaisi Yhdysvalloissa AntAcidAudio ja Euroopassa Southern Records. Vuonna 2004 julkaistiin myös kokoelma "The People's Choice", johon on koottu fanien äänestyksen perusteella valitut parhaat kappaleet.


title: Nomeansno

text: NoMeansNo -levyt julkaisi pitkään legendaarisen Jello Biafran luotsaama levy-yhtiö Alternative Tentacles. Tämä yhteistyö päättyi vuonna 2002. Sittemmin yhtye on uudelleenjulkaissut vanhoja albumeitaan oman "Wrong Records" -yhtiönsä kautta, Southern Records:in hoitaessa jakelun.


title: Nomeansno

text: Vuoden 2008 yhtye vietti taukoa, mutta julkaisi heinäkuussa 2009 kotisivuillaan tiedon aikeistaan julkaista uusi studioalbumi tulevan talven kuluessa. Myös albumi "Wrong" on sivun uutisten mukaan tarkoitus julkaista uudelleen.


title: Nomeansno

text: Lokakuussa 2016 yhtye ilmoitti Facook-sivuillaan lopettavansa toimintansa.


title: Nomeansno

text: Jo ensimmäisillä levytyksillään he tekivät vaikutuksen soittotaidoillaan ("todennäköisesti monimutkaisimpia sävellyksiä joita punk rockin saralla voi löytää"). Yhtye on myös saanut paljon vaikutteita jazzista; Robin ”nilkuttavien” ja melodisten bassokuvioiden on sanottu tuovan mieleen Charles Mingusin ja Johnin rumpujen kuulostavan toisinaan hieman Elvin Jonesin tai Art Blakeyn vastaavilta. Moni muusikko myös mainitsee saaneensa vaikutteita Johnin tyylistä soittaa rumpuja, kuten esim. Dave Grohl.


title: Nomeansno

text: NoMeansNo:n sanoitukset sisältävät paljon "Wright/wrong/right"-sanaleikkiä sekä kosolti mustaa huumoria. Eräs kriitikko esittää että NoMeansNo voisi hyvinkin olla antanut vaikutteita monelle 90-luvun alun math rock ja emo-yhtyeelle.


title: Nomeansno

text: Yhtyeen tuotannossa vaikuttavaa on myös heidän kykynsä hyppiä eri tyylilajien välillä silti musiikillisen identiteettinsä säilyttäen. He saattavat vaihtaa valituslaulusta thrash-metalliin, monimutkaisesta yksinkertaiseen ja riitasointuisesta melodiseen onnistuen silti kuulostamaan vain itseltään.


title: Nomeansno

text: NoMeansNo:n alter ego on The Hanson Brothers, kvartetti jossa John laulaa ja Mike Branum (The Freak Accident) soittaa rumpuja. Aiemmin rumpuja yhtyeessä soitti Ken Kempster. Hanson Brothersia voisi melkein tituleerata Ramones-tribuuttiyhtyeeksi, mutta sanoituksissaan he pilailevat ”punaniskaisten” kanadalaisten jääkiekkofanien kustannuksella. Useimpien levytysten nimet ja kansitaide viittaavat jollain tavalla Ramonesiin. Sanoitukset keskittyvät pääasiassa jääkiekkoon, oluenjuontiin ja naisiin. Nimi viittaa elokuvassa "Lämäri (Slap Shot)" esiintyviin roolihahmoihin.


title: Nomeansno

text: Rob Wrightin alter ego on autoritäärisen näköinen Mr. Wrong, joka pukeutuu papin vaatteisiin ja poseeraa usein haulikon kanssa. Mr. Wrong on käytännössä Rob Wright, joka laulaa ja soittaa bassokitaraa ilman muuta säestystä.


title: Nomeansno

text: Tom Holliston esiintyy usealla The Showbusiness Giants -yhtyeen levyllä ja on julkaissut myös kolme soololevyä.


title: Nomeansno

text: Andy Kerr ja John Wright soittivat 1980-luvun alussa yhtyeessä Infamous Scientists. Lähdettyään NoMeansNo:sta Kerr julkaisi soololevyn ja on tehnyt yhteistyötä myös muusikko Scott Hendersonin (Shovelhead) kanssa nimellä Hissanol. Kerr myös vaikuttaa duossa nimeltä Two Pin Din.


title: Nomeansno

text: Yhtye on Suomessa varsin suosittu huolimatta vähäisestä medianäkyvyydestä. He ovat kiertäneet Suomea useaan otteeseen mm. Deep Turtlen kanssa. ”Would we be... Live?” -DVD:llä kitaristi Tom Hollistonilla on Lontoon keikalla päällään Tampereen Tapparan pelipaita ja ”Live + Cuddly” -levylle on otettu introksi Radio 957:n radiomainos Tullikamarin keikasta.


title: Nomeansno

text: Keikat Suomessa (lista epätäydellinen, koska esim. em. radiomainos Tampereen keikasta on tehty ennen vuotta -91):


Nomeansno


title: Nomeansno

text:
1996
1998


title: Super-Hyper Hitit Vol 13

text: Super-Hyper Hitit Vol. 13 on Smurffien kolmastoista albumi vuodelta 2005. Vuoden 2005 marraskuussa levy myi platinaa.


title: Mazarrón

text: Mazarrón on kunta Murcian alueella kaakkoisessa Espanjassa.


title: Mazarrón

text: Kunnan väkiluku vuonna 2016 oli 30 704. Kunnan keskustaajaman lisäksi tärkeä asutuskeskittymä on Puerto de Mazarrón, josta lännessä Bolnuevoon asti ulottuvien hiekkarantojen läheisyyteen on kasvanut rannalle lomakylä.


title: Mazarrón

text: Mazarrónin ja Cartagenan välisellä Tiñosonniemellä on ennen Espanjan sisällissotaa rakennettu linnoitus. Siihen kuuluvat Castillitosin, Jorelin ja Atalyon rannikkotykistöpatterit suojasivat Cartagenan laivastotukikohtaa.


title: Mazarrón

text: Lähin lentoasema on Murcia-San Javier. Lähimmät lomalennot lentävät pohjoisessa Alicanteen ja etelässä Almeríaan. Molemmista kaupungeista on moottoritieyhteys Mazarrónin luoteispuolelle.


title: Resonaattorikitara

text: Metalliresonaattorikitara ja resonaattorikitara ovat akustisen kitaran muunnoksia. Ominaista resonaattorikitaralle on metallinen, kalskahtava ääni sekä tavallista akustista kitaraa kovempi äänenvoimakkuus. Kielten värähtely siirtyy tallan kautta pyöreään metallikartioon, joka toimii kitaran sisäisenä resonaattorina vahvistaen ääntä.


title: Resonaattorikitara

text: Instrumentteja alettiin kehittää 1920-luvulla, kun Dopyeran veljekset perustivat "National Guitarin" ja myöhemmin "Dobron". Varhaisessa Dobro-kitarassa oli puinen koppa ja maljan muotoinen resonaattori.


title: Heinrich Vollmer

text: Heinrich Vollmer (26. heinäkuuta 1885 Altdorf, Esslingen – 1. heinäkuuta 1961 Tübingen) oli saksalainen asesuunnittelija ja liikemies. Uransa aikana hän muun muassa työskenteli Erma Werken pääsuunnittelijana Erfurtissa ja perusti Vollmer Werke -nimisen konepajan Biberach an der Rißiin.


title: Heinrich Vollmer

text: Parhaiten Vollmer tunnetaan vuonna suunnittelemansa MP-40-konepistoolin kehittäjänä. Hän kehitti aseen Bertold Geipelin suunnitteleman MP36-prototyypin pohjalta. Wehrmacht otti MP-40:n käyttöön vuonna 1940, ja toisen maailmansodan loppuun mennessä asetta valmistettiin yhteensä 1,2 miljoonaa kappaletta.


title: Heinrich Vollmer

text: MP-40:n lisäksi Vollmer suunnitteli muun muassa Erma Maschinenpistole 1935 -konepistoolin.


title: Liikuntakeskus Pajulahti

text: Liikuntakeskus Pajulahti on Lahden Nastolassa toimiva urheiluopisto ja vapaa-ajan liikuntakeskus. Pajulahden toiminta jakautuu neljään eri toimialueeseen: urheiluvalmennukseen, ammatilliseen liikuntakoulutukseen, vapaa-ajan palveluihin sekä yritys- ja ryhmäpalveluihin. Toiminta-ajatuksena on lisätä liikunnan avulla terveyttä, järjestää korkeatasoista liikunta-alan ammatillista koulutusta sekä hyvät olosuhteet urheiluvalmentautumiseen.


title: Liikuntakeskus Pajulahti

text: Toimitusjohtajana ja urheiluopiston rehtorina on toiminut vuodesta 2006 lähtien Lasse Mikkelsson. Valmennuskeskuksen johtajana vuodesta 2007 ja opiston varatoimitusjohtajana vuodesta 2011 lähtien on toiminut Mikko Levola. Pajulahdessa opiskelee noin 350 opiskelijaa. Vuosittain valmistuu noin 45 liikuntaneuvojaa, 20 urheiluhierojaa sekä 20 liikunta-alan osaajaa ammatti- tai erikoisammattitutkintoon.


title: Liikuntakeskus Pajulahti

text: Tunnettuja Pajulahden entisiä opiskelijoita on muun muassa Voitto Hellsten, Kyösti Lehtonen, Pauli Nevala, Jukka Ylipulli, Jani Sievinen, Soini Nikkinen ja Kimmo Kinnunen.


title: Liikuntakeskus Pajulahti

text: Pajulahdessa on mahdollisuus hotellimajoitukseen ja liikuntakeskuksen yhteydessä toimii ravintola. Pajulahden uutuuskohteena on seikkailupuisto, joka avattiin kesällä 2015. Se on puihin rakennettu kiipeily- ja liukuosuuksia sisältävä kiipeilyrata.


title: Liikuntakeskus Pajulahti

text: Pajulahti on ainoana sekä Suomen Olympiakomitean että Suomen Paralympiakomitean virallinen valmennuskeskus (Olympic Training Center & Paralympic Training Center).


title: Liikuntakeskus Pajulahti

text: Pajulahden historiassa näkyy heijastuksia maamme yhteiskunnallisen kehityksen ajanjaksoista. Pajulahden urheiluopisto perustettiin vuonna 1929. Tuolloin Työväen Urheiluliiton (TUL:n) toimikunta osti kyseisellä paikalla sijainneen huvilarakennuksen saunoineen naistoimikuntansa voimistelu- ja urheilukodiksi.


title: Liikuntakeskus Pajulahti

text:
Vuosina 1929-1936 Pajulahti oli yksinomaan TUL:n naisten käytössä ja toiminnassa ainoastaan kesällä, aina vuoteen 1935 asti. Vuonna 1937 valmistui uusi päärakennus. Rakennuksen tärkein osa oli voimistelusali, jonka myötä harjoittelu ei enää ollut sään armoilla. Vuosina 1937-1948 toiminta käsitti runsaasti jo TUL:n miesten ja nuorten kursseja, mutta edelleen vain kesäisin. Syksyllä 1948 valmistui Pajulahteen uusi opistotalo, minkä myötä vuosina 1949-1950 toiminta muuttui ympärivuotiseksi, nykyaikaiseksi ja kaikkia Suomen kansalaisia palvelevaksi urheiluopistoksi. Vuonna 1951 Työväen Urheiluliitto TUL lahjoitti Pajulahden urheiluopiston omaisuuden Urheiluopistosäätiölle. Urheiluopistosäätiö oli vakiintunut liikuntajohtajakoulutusta antavana laitoksena. Tällöin yksivuotinen liikunnanohjaajakoulutus sai alkunsa.
Opistotalon valmistumisen myötä Pajulahden toiminta laajentui ja opistossa alkoi jatkuvan kehittämisen aika, joka on näkynyt erittäin vilkkaana rakentamisena läpi vuosikymmenten. 1950-luvun suurimpia hankkeita olivat urheilukenttä vuonna 1950, henkilökunnan asuinrakennukset vuosina 1950 ja 1951, sekä maapohjahalli eli nykyinen Nikula-halli vuonna 1956. 1960-luvulla henkilökunnalle valmistui uusi asuinrakennus ja entinen muutettiin naisopiskelijoiden asunnoiksi.
Vuonna 1962 valmistuneen urheiluopistolain myötä urheiluopistojen asema koulutuksessa vahvistui. Lain myötä Pajulahti sai johto-opiston aseman Solvallan ja Vierumäen kanssa. Liikunnanohjaajakoulutus on Pajulahdessa elänyt vaiheikasta kehitystä aina tähän päivään saakka.


title: Liikuntakeskus Pajulahti

text:
1970-luku oli jälleen suurten investointien aikaa. Suurin hanke oli uusi päärakennus, johon sisältyi muun muassa iso palloiluhalli, uinnin opetustiloja sekä hallinto- ja toimistotiloja. Tämä järven suuntaisesti rakennettu talo valmistui vuonna 1977. Jo aiemmin oli valmistunut uusi urheilualue toiselle puolelle maantietä vuonna 1975. Vuonna 1979 vanha voimistelusali korvattiin uudella ajanmukaisella salilla ja samana vuonna laajennettiin vuonna 1949 valmistunutta opistotaloa.
1980-luvulla uudistusten huomiopisteessä oli koulutus. Liikunnanohjaajakoulutuksen uudistus lisäsi oppilasmääriä, jolloin majoitustilaakin tarvittiin lisää. Vuonna 1988 valmistui 44:n vuodepaikan majoitusrakennus ja päärakennuksen jatko-osa, johon rakennettiin mm. auditorio, uudet vastaanottotilat, kirjasto ja lisää toimistotilaa. Samana vuonna valmistui vielä uusi tennishalli ja kolme vuotta myöhemmin vanha urheilukenttä sai uuden ilmeen ja sen pelialue sai uusitun hiekkatekonurmen.


title: Liikuntakeskus Pajulahti

text: Vuonna 1989 opetusministeriö linjasi, että neljä urheiluopistoa nimetään valtakunnallisiksi valmennuskeskuksiksi. Pajulahti oli näiden neljän joukossa ja vankisti päätöksen myötä asemaansa kilpa- ja huippu-urheiluopistona. Asema pakotti Pajulahden myös kehittämään organisaatiotaan. Vuonna 1991 opiston toiminta jaettiin neljään osaan: koulutuskeskus, valmennuskeskus, vapaa-aikakeskus ja palvelukeskus.


title: Liikuntakeskus Pajulahti

text: 1990-luvun merkittävin muutos Pajulahden historiassa oli urheiluopiston yhtiöittäminen vuonna 1996. Yhtiömuotoisen Pajulahden aikana rakentaminen on ollut vilkkaampaa kuin koskaan aiemmin opiston historiassa. Vuoden 1997 alussa valmistui harjoitusjäähalli ja vuonna 1999 uusi 25-metrinen uimahalli vihittiin päärakennuksen jatkeeksi.


title: Liikuntakeskus Pajulahti

text: Päärakennusta oli jälleen laajennettava vuonna 2002, jolloin myös uusi ravintola valmistui järven puolelle. Uusia majoitustiloja on 2000-luvulla valmistunut lisää ja rakentaminen jatkuu yhä 2010-luvulla.


title: Liikuntakeskus Pajulahti

text: Uutta liikuntatilaa Pajulahti sai, kun tennishallia laajennettiin liikuntahallilla vuonna 2005. Palloilualue sai lämmitettävän kumirouhepinnan vuonna 2005 ja kenttä nimettiin Jari Litmanen -areenaksi. Syksyllä 2009 kaksi tenniskenttää katettiin tennishallilla ja lokakuussa 2010 opiston lippulaivaksi nousi uusi 11 000 -neliöinen Pajulahti-halli, joka sisältää mm. sisäjalkapallokentän ja yleisurheilupuitteet.


title: Liikuntakeskus Pajulahti

text: Liikuntakeskus Pajulahdessa on useita eri urheilupaikkoja. Suosituimmat lajit ovat jalkapallo, yleisurheilu, jääkiekko ja kamppailulajit. Urheilutilojen lisäksi Pajulahdessa on myös välinevuokrausmahdollisuus useimpiin lajeihin.Pajulahdessa on järjestetty liikunnan alan koulutusta vuodesta 1950. Nykyään koulutustarjonnassa on toisen asteen ammatillista koulutusta, ammatillista aikuiskoulutusta sekä vapaan sivistystyön liikuntakursseja. Oppisopimuskoulutus liikunta-alalle aloitettiin 1996. Pajulahdessa opiskelee noin 350 opiskelijaa. Vuosittain valmistuu noin 45 liikuntaneuvojaa, 20 urheiluhierojaa sekä 20 liikunta-alan osaajaa ammatti- tai erikoisammattitutkintoon.


title: Liikuntakeskus Pajulahti

text: Pajulahti järjestää seuraavia liikunta-alan koulutuksia:


Pesäpallon Pesäpallon Suomenmestaruuskilpailut 1928 oli seitsemäs SM-kilpailujen kausi. Mestaruuden voitti Viipurin Pallonlyöjät, joka loppuottelussa kukisti Haminan. Kolmas lopputurnausjoukkue oli Riihimäen suojeluskunta.


title: Pesäpallon Suomenmestaruuskilpailut 1928

text: Riihimäen joukkue tunnettiin myös nimillä Riihimäen Palloseura ja Riihimäen Pallonlyöjät. Ilmoittautuminen sarjaan lienee tehty kuitenkin suojeluskunnan nimissä, jota nimeä myös SVUL:n pesäpallojaosto toimintakertomuksessaan käyttää.


text:
1. kierroksen ottelut pelattiin 19.-26. elokuuta
2.kierros


text:
2. kierroksen ottelut pelattiin 2-4. syyskuuta
Lopputurnaukseen selvisi kolme joukkuetta ja se pelattiin Lahdessa 16. syyskuuta.


text: Välierä


text: Loppuottelu


title: Hip Hop Hitit Vol 7

text: Hip Hop Hitit Vol. 7 on Smurffien seitsemäs albumi vuodelta 2000. Marraskuussa 2000 levy saavutti Smurffeille kolme kultalevyä ja yhden platinalevyn. Melkein 50 000 kappaleen myyntiin yltänyt Hip Hop Hitit vol 7 oli vuoden 2000 kahdeksanneksi ostetuin levy Suomessa.


title: Salme Koskinen

text: Salme Kaarina Paimander (o.s. Koskinen, s. 20. huhtikuuta 1944 Turku) on entinen suomalainen telinevoimistelija.


title: Salme Koskinen

text: Salme Koskinen sijoittui Tokion 1964 kesäolympialaisten telinevoimistelun 8-ottelussa 80:nneksi. Yksittäisillä telineillä hän sijoittui parhaimmillaan eritasonojapuilla 60:nneksi. Hän osallistui MM-kilpailuihin vuonna 1962. Pohjoismaiden mestaruuskilpailuissa hän sijoittui neljänneksi vuonna 1965.


title: Salme Koskinen

text: Seuratasolla Salme Koskinen edusti Turun Urheiluliittoa. Hän voitti moniottelussa SM-hopeaa vuonna 1964 sekä SM-pronssia vuosina 1960, 1962 ja 1963. Hän on pituudeltaan 172-senttinen, ja Suomen vuoden 1964 olympiajoukkue-esitteessä häntä kutsuttiin "kenties maailman pisimmäksi naisvoimistelijaksi". Hänen aviomiehensä Timo Paimander voitti jalkapallon Suomen-mestaruuden vuonna 1965.


title: Juha Lahdenranta

text: Juha Kalevi Lahdenranta (s. 12. kesäkuuta 1976 Pori) on suomalainen kiekonheittäjä. Hän edustaa Porin Yleisurheilua ja häntä valmentaa Erkki Helanoja. Hän edusti vuoteen 2002 asti Nivalan Urheilijoita.


title: Juha Lahdenranta

text: Hänen ennätyksensä on 60,90 metriä, jonka hän heitti 16. heinäkuuta 2009 Porissa. Hän saavutti SM-pronssia Kalevan kisoissa 2008 Tampereella.


title: Juha Lahdenranta

text:
Nuorten SM-kisat:
Kalevan kisat:


title: Hip Hop Hitit Vol 8

text: Hip Hop Hitit Vol. 8 on Smurffien kahdeksas albumi vuodelta 2001. Marraskuussa 2001, levy saavutti Smurffeille 2 kultalevyä ja yhden platinalevyn .


title: Karaokesmurffit

text: Karaokesmurffit on Smurffien karaokelevy vuodelta 1998.


title: Eira Lehtonen

text: Eira Lydiard (o.s. Lehtonen, 22. tammikuuta 1939 Turku – 24. marraskuuta 1984 Uusi-Seelanti) oli suomalainen telinevoimistelija.


title: Eira Lehtonen

text: Eira Lehtonen sijoittui Rooman 1960 kesäolympialaisten telinevoimistelun joukkuekilpailussa 13:nneksi ja 8-ottelussa 82:nneksi. Tokion 1964 kesäolympialaisten 8-ottelussa hän sijoittui 66:nneksi. Hän osallistui MM-kilpailuihin vuosina 1958, 1962 ja 1966 sekä EM-kilpailuihin vuosina 1963 ja 1965.


title: Eira Lehtonen

text: Seuratasolla Eira Lehtonen edusti Turun Urheiluliittoa. Hän voitti Suomen mestaruuden moniottelussa vuosina 1961, 1964 ja 1966, puomilla vuosina 1955–1959 ja 1966, nojapuilla vuosina 1956 ja 1958 sekä hypyssä vuonna 1966.


title: Eira Lehtonen

text: Eira Lehtonen avioitui kuuluisan kestävyysjuoksuvalmentajan, uusiseelantilaisen Arthur Lydiardin kanssa.


title: Gedeon Burkhard

text: Gedeon Burkhard (s. 3. heinäkuuta 1969 München) on saksalainen televisionäyttelijä. Hän on tunnettu pääasiassa Alex Brandtnerin roolista itävaltalais-saksalaisessa tv-sarjassa "Poliisikoira Rex" vuosina 1998–2001. Hän näytteli Wilhelm Wickiä elokuvassa Kunniattomat paskiaiset.


title: Gedeon Burkhard

text: Gedeon Burkhard syntyi vuonna 1969 Münchenissä ja opiskeli sisäoppilaitoksessa Englannissa. Vuonna 1979 hän esiintyi kymmenvuotiaana saksalaisessa tv-sarjassa "Veri ja kunnia" (Blut und Ehre). Managerina toimi hänen isänsä Wolfgang Burkhard.


title: Gedeon Burkhard

text: Asuessaan Yhdysvalloissa 1990-luvulla Burkhard työskenteli useissa rooleissa saamatta juurikaan tunnustusta. Hän avioitui Las Vegasissa, mutta erosi jo neljän kuukauden kuluttua. Sitten Burkhard muutti Wieniin esiintyäkseen sarjassa "Poliisikoira Rex" ja asuikin siellä viisi vuotta. Poistuttuaan sarjasta hän muutti Berliiniin. Kölnissä Burkhard näytteli tv-sarjassa "Alarm für Cobra 11 - Die Autobahnpolizei" salapoliisi Chris Ritteriä, kunnes roolihahmo käsikirjoitettiin kuolleeksi Burkhardin halutessa lopettaa roolin esittämisen marraskuussa 2007.


title: Gedeon Burkhard

text: Vuoden 2007 jälkeen hän palasi Berliiniin, sillä tahtoi olla lähellä ainoaa tytärtään, Gioiaa. Näyttely kutsui häntä taas, ja Burkhard esiintyi Quentin Tarantinon elokuvassa "Kunniattomat paskiaiset" (2009). 2010-luvulla hän on näytellyt muun muassa italialaissarjassa "La Narcotici".


Pesäpallon Suomenmestaruuskilpailut 1929 oli kahdeksas SM-kilpailujen kausi. Mestaruuden Kouvolassa pelatussa lopputurnauksessa voitti Lahden Mailaveikot.


title: Pesäpallon Suomenmestaruuskilpailut 1929

text: Kilpailu käytiin viimeistä kertaa ns. Cup-systeemillä. Vuonna 1930 siirryttiin aluesarjajärjestelmään.


text: Loppuottelun juoksulista:


title: Smurffit Rock-Festareilla

text: Smurffit Rock-Festareilla on Smurffien bonus-CD vuodelta 2001. Levy on Hip Hop hitit vol. 8:n lisälevy, joka julkaistiin 19. marraskuuta 2001. "Live-levy" on taltioitu Smurffien maailmankiertueen päätöskeikalla Smurffimaan kotiareenalla.


title: Etelänhopeatäplä

text: Etelänhopeatäplä ("Argynnis laodice") on täpläperhosten heimoon kuuluva suurehko päiväperhonen.


title: Etelänhopeatäplä

text: Etelänhopeatäplän siipien kärkiväli on noin 48–62 mm. Naaraat ovat keskimäärin koiraita kookkaampia. Koiraan siipien yläpinnan pohjaväri on kirkkaan kellanruskea, missä on suuritäpläisiä mustia kirjauksia. Takasiiven alapinnan tyvi on vaalean oliivinvihreä, jossa on ruskeita juovia. Valkoinen katkonainen poikkijuova erottaa sen ulommasta osasta, jonka pohjaväri on violetinruskea. Naaraan siipien yläpinnan pohjaväri on vaaleampi kuin koirailla.


title: Etelänhopeatäplä

text: Etelänhopeatäplän levinneisyys ulottuu Itä-Euroopasta (Baltian maat, Puola, Unkari) Aasiaan Länsi-Kiinaan ja Assamiin. Suomessa lajia tavataan harvinaisena vaeltajana etelärannikon läheisyydessä. Joitakin havaintoja on kauempaa sisämaasta, pohjoisin Leppävirralta. Laji on saattanut talvehtia Suomessa joinakin vuosina. Suomea lähin pysyvä kanta on Virossa, ja vaellusta Suomeen on tapahtunut vuosina, jolloin lajia on ollut runsaasti Suomenlahden eteläpuolella. Etelänhopeatäplän menestymistä Suomessa rajoittaa todennäköisesti talvien kylmyyden sijaan niiden sateisuus.


title: Etelänhopeatäplä

text: Etelänhopeatäplän elinympäristöä ovat esimerkiksi metsänaukeat, metsänreunat ja puutarhat.


title: Etelänhopeatäplä

text: Etelänhopeatäplän lentoaika on yleensä heinä–elokuussa. Suomessa vaeltavia yksilöitä on tavattu yleensä heinäkuun lopulla ja elokuun alkupuolella. Laji talvehtii keskenkasvuisena toukkana.


title: Etelänhopeatäplä

text: Toukan ravintokasveja ovat orvokit ("Viola").


title: Daniel Tjärnqvist

text: Daniel Tjärnqvist (s. 14. lokakuuta 1976 Uumajan kunta, Ruotsi) on ruotsalainen jääkiekkoilija, pelipaikaltaan puolustaja. Hän siirtyi kaudeksi 2012–2013 DEL-liigan Kölner Haieen. Tjärnqvist on pelannut yli 350 NHL-ottelua, ja Ruotsin maajoukkueessa hän on voittanut olympiakultaa ja neljä MM-mitalia. Seurajoukkuetasolla hänellä on kaksi Ruotsin mestaruutta ja yksi Suomen mestaruus.


title: Daniel Tjärnqvist

text: Tjärnqvistin on kuvailtu pelaavan riskitöntä oman pään kiekollista peliä. Lisäksi Tjärnqvistiä pidetään hyvänä kaikilla osa-alueilla.


title: Daniel Tjärnqvist

text: Tjärnqvist aloitti Elitserienissä pääsarjauransa kaudella 1994–1995 Röglen joukkueessa. Florida Panthers varasi Tjärnqvistin numerolla 88 . Hän jatkoi Röglessä vielä seuraavan kauden. Tjärnqvist siirtyi kaudeksi 1996–1997 Suomen SM-liigaan Jokereihin. Hänestä tuli ensimmäinen ruotsalainen SM-liigan voittaja.


title: Daniel Tjärnqvist

text: Kaudeksi 1997–1998 Tjärnqvist palasi Elitserieniin Djurgårdenin joukkueeseen, jossa hän voitti hopeaa. Kaudella 1999–2000 hän voitti Ruotsin mestaruuden. Seuraavalla kaudella tuli toinen mestaruus, Ruotsin tähdistökentälliseen valinta ja puolustajien pistepörssin voitto pudotuspeleissä. Tjänqvist siirtyi NHL:n Atlanta Thrashersiin kaudeksi 2001–2002. Kaudella 2002–2003 Tjärnqvist sai Atlantan puolustajista eniten jääaikaa, 27 minuuttia. Kaudella 2003–2004 hän teki NHL:ssä piste-ennätyksensä 20 pistettä. NHL:n työsulkukauden 2004–2005 ajaksi Tjärnqvist palasi Ruotsiin Elitserienin Djurgårdeniin. Kauden 2005–2006 Tjärnqvist pelasi NHL:ssä Minnesota Wildissä.


title: Daniel Tjärnqvist

text: Tjärnqvist allekirjoitti 6. heinäkuuta 2006 yhden vuoden sopimuksen Edmonton Oilersin kanssa. Hän pelasi Oilersissa kauden alun hyvin ja oli joukkueen neljän parhaimman puolustajan joukossa, kunnes loukkaantui marraskuussa. Hän pystyi pelaamaan häpyluuvamman takia lopulta vain 37 peliä. Oilers ei tarjonnut kauden jälkeen jatkosopimusta Tjärnqvistille, ja kauden 2007–2008 hän pelasi Venäjän jääkiekon superliigassa Lokomotiv Jaroslavlin joukkueessa. Ennen tätä ilmoitettiin, että Tjärnqvistillä on sopimus Ak Bars Kazanin kanssa.


title: Daniel Tjärnqvist

text: Kaudeksi 2008–2009 Tjärnqvist siirtyi vapaana agenttina Colorado Avalancheen vuoden sopimuksella. Tjärnqvist pelasi Coloradon joukkueessa vain 37 ottelua, joissa hän saavutti neljä tehopistettä. Useassa ottelussa hän ei mahtunut Coloradon kokoonpanoon, ja lisäksi häneltä jäi väliin toistakymmentä ottelua loukkaantumisten takia. Vapaana agenttina ollut Tjärnqvist siirtyi kaudeksi 2009–2010 Venäjän KHL-liigaan Lokomotiv Jaroslavlin joukkueeseen.


title: Daniel Tjärnqvist

text: Jaroslavlissa Tjärnqvist pelasi kaksi kautta. Kaudella 2010–2011 hän pystyi pelaamaan vain 24 ottelua runkosarjassa saatuaan aivotärähdyksen Denis Kuljašin taklauksesta. Tjärnqvist palasi neljän kuukauden pelaamattomuuden jälkeen pudotuspeleihin, joissa pelasi 10 ottelua. Kauden jälkeen hän jätti Venäjän ja palasi toisen kerran Djurgårdeniin, Ruotsin Elitserieniin. Djurgårdenisssa Tjärnqvist teki runkosarjassa 14 pistettä 45 ottelussa ja karsintasarjassa neljä pistettä kymmenessä ottelussa, mutta Djurgården tippui Allsvenskaniin. Kauden jälkeen Tjärnqvist solmi sopimuksen Saksan DEL-liigassa pelaavaan Kölner Haieen.


title: Daniel Tjärnqvist

text: Tjärnqvist pelasi ensimmäisen kerran Ruotsin paidassa alle 18-vuotiaiden EM-kilpailuissa vuonna 1994. Hän voitti turnauksessa kultaa. Seuraavana vuonna hän edusti maataan nuorten MM-kisoissa ja oli voittamassa pronssia. Vuonna 1996 hän oli voittamassa hopeaa. Tjärnqvist teki debyyttinsä Ruotsin A-maajoukkueessa arvoturnauksessa vuoden 2000 Venäjän kilpailuissa. Vuoden 2001 MM-kilpailuissa hän pelasi seitsemän ottelua ja teki tehopisteet 0+6. Hän voitti kisoista pronssia.


title: Daniel Tjärnqvist

text: Vuoden 2002 MM-kisoissa Tjärnqvist oli puolustajien pistepörssin viides ja turnauksen parhaaksi valittu puolustaja. Tjärnqvist voitti lisäksi pronssia. Tjärnqvist oli Ruotsin mukana MM-kilpailuissa myös vuosina 2003 ja 2004, jolloin hän oli voittamassa hopeaa.


title: Daniel Tjärnqvist

text: Syksyllä 2004 pelatussa jääkiekon maailmancupissa Tjärnqvist oli jälleen mukana Ruotsin joukkueessa. Seuraavaksi hän oli Ruotsin kokoonpanossa vuoden 2006 Torinon talviolympialaisissa. Hän voitti joukkueen mukana kultaa ja teki tehopisteet 2+1.


title: Daniel Tjärnqvist

text: Tjärnqvistin nuorempi veli Mathias Tjärnqvist on myös entinen NHL-pelaaja.


title: Célia Šašić

text: Célia Šašić (o.s. Okoyino da Mbabi, s. 27. kesäkuuta 1988 Bonn) on saksalainen jalkapalloilija, pelipaikaltaan hyökkääjä. Hän pelasi Saksan naisten maajoukkueessa 111 maaottelua, joissa hän teki 63 maalia.


title: Célia Šašić

text: Šašić esiintyi ensimmäisen kerran Saksan maajoukkueessa 16-vuotiaana tammikuussa 2005. Hän on saavuttanut alle 19-vuotiaiden maailmanmestaruuden Thaimaassa 2004, olympiapronssia Pekingissä 2008 sekä Euroopan-mestaruuden vuosina 2009 ja 2013. Vuoden 2013 EM-kisoissa hän oli Saksan paras maalintekijä kahdella alkulohkossa tekemällään maalilla. Hän pelasi myös naisten MM-kisoissa 2011 ja teki neljässä ottelussa kaksi maalia. Vuoden 2015 MM-kisoissa hän teki kuusi maalia ja oli kisojen paras maalintekijä.


title: Célia Šašić

text: Seuratasolla Šašić edusti viimeksi 1. FFC Frankfurtia. Vuoteen 2013 saakka hän pelasi SC 07 Bad Neuenahrissa. Heinäkuussa 2015 Šašić ilmoitti Facebook-tilillään lopettavansa aktiiviuransa.


title: Lentopallo kesäolympialaisissa 1992

text: Vuoden 1992 kesäolympialaisten lentopallo käytiin 26. heinäkuuta – 9. elokuuta 1992 Barcelonassa. Kisoihin osallistui yhteensä 231 urheilijaa (142 miestä ja 89 naista) 13 eri maasta. Lentopallo oli kahdeksatta kertaa mukana olympialaisten ohjelmassa.


title: Simone Laudehr

text: Simone Laudehr (s. 12. heinäkuuta 1986 Regensburg) on saksalainen jalkapalloilija, pelipaikaltaan keskikenttäpelaaja. Hän on pelannut Saksan maajoukkueessa 103 maaottelua, joissa hän on tehnyt 26 maalia.


title: Simone Laudehr

text: Laudehr esiintyi ensimmäisen kerran Saksan maajoukkueessa heinäkuussa 2007. Hän on voittanut maailmanmestaruuden vuonna 2007 sekä Euroopan-mestaruuden vuosina 2009 ja 2013. Vuoden 2007 MM-kisojen loppuottelussa Brasiliaa vastaan hän teki Saksan toisen maalin. Vuoden 2011 MM-kilpailuissa hän pelasi Saksan kaikissa neljässä ottelussa ja teki yhden maalin. Vuoden 2013 EM-kisojen puolivälieräottelussa Italiaa vastaan hän teki ottelun ainoan maalin.. Vuoden 2015 MM-kilpailuissa hän pelasi kuudessa Saksan seitsemästä ottelusta ja teki niissä yhden maalin. Laudehr saavutti olympiapronssia vuonna 2008 ja oli vuonna 2004 voittamassa alle 19-vuotiaitten maailmanmestaruutta.


title: Simone Laudehr

text: Seuratasolla Laudehr edustaa 1. FFC Frankfurtia. Hänen aiempia seurojaan ovat FC Tegernheim, SC Regensburg, FC Bayern München sekä FCR 2001 Duisburg, jossa hän voitti UEFA Cupin vuonna 2009 sekä Saksan cupin vuosina 2009 ja 2010.


title: Pesäpallon SM-sarja 1930

text: Pesäpallon SM-sarja 1930 oli SM-sarjan yhdeksäs kausi. Sarjassa siirryttiin sarjamuotoiseen kilpailuun. Joukkueet jaettiin neljään maantieteelliseen lohkoon. Lohkojako oli kovin epätasainen, sillä Lounais-Suomen lohkossa pelasi 12 joukkuetta ja Pohjois-Suomen lohkossa vain kaksi.


title: Pesäpallon SM-sarja 1930

text: Lohkojen voittajat, sekä suurimman lohkon kakkonen pelasivat lopuksi mestaruudesta, jonka voitti Lahden Mailaveikot.


title: Pesäpallon SM-sarja 1930

text: Sarja alkoi 21. kesäkuuta ja viimeiset ottelut käytiin 7. syyskuuta. Järjestelyiltään sarja ei onnistunut kovinkaan hyvin, sillä useita otteluita jäi erinäisistä syistä pelaamatta.


title: Pesäpallon SM-sarja 1930

text: Etelässä aloitettiin 29.kesäkuuta ja viimeiset pelit pelattiin 20. heinäkuuta. Ainoastaan Tainionkosken joukkue luopui kahdesta viimeisestä ottelustaan.


title: Pesäpallon SM-sarja 1930

text: Pohjoisella alueella epäonnistuttiin surkeasti, kun vajaa puolet ohjelmaan merkatuista otteluista lopulta pelattiin 12. heinäkuuta - 4. elokuuta välisenä aikana. Kajaanin Palloilijat oli ilmoittautunut SM-sarjaan ja kuului tähän lohkoon, muttei pelannut yhtään ottelua.


title: Pesäpallon SM-sarja 1930

text: 27.7.1930 Vaasan Vasama voitti Lapuan Virkiän juoksuin 7-3. Muita joukkueita ei Pohjois-Suomesta osallistunut. Vasama ei kuitenkaan osallistunut SM-lopputurnaukseen.


title: Pesäpallon SM-sarja 1930

text: Kaikkia ohjelmaan kuuluvia otteluita ei ole pelattu. Osa on luovutuksia (1-0), osa muista syistä pelaamatta jääneitä otteluita (0-0).


title: Pesäpallon SM-sarja 1930

text: Pelattiin Lahdessa 13.-14.9.1930


title: Saskia Bartusiak

text: Saskia Bartusiak (s. 9. syyskuuta 1982 Frankfurt am Main) on saksalainen jalkapalloilija, pelipaikaltaan keskikenttäpelaaja. Hän on pelannut Saksan maajoukkueessa huhtikuun 2018 loppuun mennessä 101 maaottelua ja tehnyt niissä kolme maalia.


title: Saskia Bartusiak

text: Bartusiak esiintyi ensimmäisen kerran Saksan maajoukkueessa huhtikuussa 2007. Hän on voittanut maailmanmestaruuden vuonna 2007 sekä Euroopan-mestaruuden vuosina 2009 ja 2013. Hän saavutti olympiapronssia vuonna 2008. Vuonna 2000 hän oli voittamassa alle 18-vuotiaitten Euroopan-mestaruutta.


title: Saskia Bartusiak

text: Seuratasolla Bartusiak edustaa 1. FFC Frankfurtia, jossa hän on voittanut UEFA Cupin vuosina 2006 ja 2008. Hänen aiempia seurojaan ovat FSV Frankfurt sekä junioriseura FV 09 Eschersheim.


title: Tennis kesäolympialaisissa 1996

text: Vuoden 1996 kesäolympialaisten tennis järjestettiin Atlantassa. Tapahtumia oli neljä: miesten ja naisten kaksin- sekä nelinpelit. Kisoihin osallistui 176 urheilijaa (93 miestä ja 83 naista) 55 eri maasta. Nuorin osanottaja oli Anna Kournikova (15 vuotta ja 47 päivää) ja vanhin oli Roger Smith (32 vuotta ja 188 päivää). Parhaiten menestyi Yhdysvallat kolmella kullallaan.


title: Jill Scott (jalkapalloilija)

text: Jill Scott (s. 2. helmikuuta 1987 Sunderland) on englantilainen jalkapalloilija, pelipaikaltaan keskikenttäpelaaja. Hän on pelannut Englannin maajoukkueessa huhtikuun 2018 loppuun mennessä 129 maaottelua ja tehnyt niissä 19 maalia. Hän saavutti EM-hopeaa vuonna 2009 ja MM-pronssia vuonna 2015.


title: Jill Scott (jalkapalloilija)

text: Scott, lempinimeltään "Crouchy", esiintyi ensimmäisen kerran Englannin maajoukkueessa 19-vuotiaana elokuussa 2006. Hän kuului Englannin joukkueeseen vuoden 2007 MM-kilpailuissa, joissa hän teki maalin alkulohkon ottelussa Argentiinaa vastaan. Vuoden 2009 EM-kilpailujen välieräottelussa Alankomaita vastaan hän tuli kentälle jatkoajan alussa ja teki jatkoajan 26. minuutilla 2–1-voittomaalin. Vuoden 2011 MM-kilpailuissa hän teki maalin alkulohkon ottelussa Uutta-Seelantia vastaan ja tappiollisessa puolivälieräottelussa Ranskaa vastaan. Vuoden 2012 kesäolympialaisissa Scott pelasi Ison-Britannian joukkueessa ja teki maalin alkulohko-ottelussa Kamerunia vastaan. Vuoden 2013 EM-kilpailuissa hän pelasi Englannin kolmesta ottelusta kaksi kokonaan ja yhdestä toisen puoliajan mutta ei onnistunut maalinteossa. Vuoden 2015 MM-kilpailuissa Scott pelasi kaikissa Englannin otteluissa yhtä alkulohko-ottelua lukuun ottamatta ja viisi kertaa avauskokoonpanossa. Vuoden 2017 EM-kilpailuissa hän pelasi täyden peliajan kahdessa alkulohko-ottelussa sekä voitollisessa puolivälieräottelussa Ranskaa vastaan.


title: Jill Scott (jalkapalloilija)

text: Seuratasolla Scott edustaa Manchester Citya, jonne hän siirtyi marraskuussa 2013 Evertonista.


title: Metsäkonkola

text: Metsäkonkola on kylä Salossa entisen Halikon kunnan keskiosassa. Kylässä sijaitsee vain Metsä-Konkolan maatila. Muutoin kyläalueella on metsäisiä mäkiä, joiden välisissä laaksoissa on peltoja ja niittyjä. Metsäkonkolan eteläosassa virtaa Kuohaoja.


title: Metsäkonkola

text: Metsäkonkola esiintyy ensimmäisen kerran 1600-luvun lopun Angelniemen rippikirjassa, vaikkei kylä ole Angelnimeen kuulunutkaan. Todennäköisesti Metsäkonkola on Konkolan tytärkylä, jonka rajat määriteltiin tarkasti vasta myöhäisessä isojaossa vuonna 1787. Kylän ainoa lohkotila oli vuonna 1925 perustettu Juonkallio, joka nyttemmin on hylätty.


title: New York Mining Disaster 1941

text: ”New York Mining Disaster 1941” on australialaisen Bee Gees -yhtyeen kappale sekä ensimmäinen Britanniassa ja Yhdysvalloissa julkaistu single. Keväällä 1967 myyntiin tullut kappale menestyi Atlantin molemmin puolin ja sen maailmanlaajuinen myynti ylitti miljoonan levyn rajan. Sävellyksestä ja sanoituksesta vastasivat yhtyeessä soittaneet Barry ja Robin Gibb.


title: New York Mining Disaster 1941

text: Kappale kertoo miehestä, joka on jäänyt loukkuun maan alle kaivossortuman seurauksena. Vaimonsa valokuva ainoana muistonaan hän odottaa pelastajien tuloa kohtalotoverinsa Mr. Jonesin kanssa. Laulajan ääni ja soittimet taustalla luovat pahaenteisen tunnelman ja aavistuksen siitä, että toivo on vähissä. Kappaleessa on kuultavissa The Beatlesin vaikutus, mutta samalla siinä on mukana helposti tunnistettava alkuvuosien Bee Gees -soundi, joka väistyi vasta 1970-luvulla diskomusiikin tieltä.


title: New York Mining Disaster 1941

text: Kappale syntyi Bee Geesin jäsenten istuessa pimeässä Polydor Recordsin portailla kuvitellen olevansa suljettuna kaivokseen. He sijoittivat tarinan New Yorkiin, jossa ei kuitenkaan tapahtunut kaivosonnettomuutta vuonna 1941. Vuonna 1990 julkaistun "The Bee Gees: Tales From Brothers Gibb" -kirjan mukaan laulun todellinen innoittaja oli vuonna 1966 Aberfanin kylässä Walesissa sattunut tuhoisa onnettomuus, jossa vyörymään lähteneet kivihiilikaivoksen jätekasat hautasivat alleen 144 ihmistä.


title: New York Mining Disaster 1941

text: ”New York Mining Disaster 1941” oli Bee Gees -yhtyeelle tärkeä levytys. Se teki heidän nimeään tunnetuksi eri puolilla maailmaa ja helpotti heinäkuussa 1967 julkaistun "The BeeGees First" -nimisen debyyttialbumin markkinointia. LP otettiin hyvin vastaan ja se nousi albumilistojen kärkikymmenikköön niin Britanniassa kuin Yhdysvalloissakin. ”New York Mining Disaster 1941” oli albumilla mukana avaten B-puolen.


title: Alajärven kanava

text: Alajärven kanava on sata metriä pitkä kaivanto Varkaudessa, Unnukan Alajärven niemen poikki. Se rakennettiin vuonna 1967 Taipaleen kanavan muutostyön päätteeksi. Kanava kuuluu osana 4,35 metrin Saimaan syväväylään, joka kulkee Savonlinnasta Kuopioon ja Siilinjärvelle asti.


title: Cashis

text: Ca$his (oik. Ramone Johnson, s. 16. lokakuuta 1981 Chicago) on yhdysvaltalainen hip hop -artisti ja musiikkituottaja. Johnson tuli tunnetuksi singlestään ”County Hound”, joka oli Yhdysvalloissa menestys. Johnson on tullut tunnetuksi myös yhteistyöstään Eminemin ja T.I.:n kanssa. Cashis oli myös mukana kappaleessa "You Don’t Know", jossa hän esiintyi Eminemin, Lloyd Bankesin ja 50 centin kanssa.


title: Tyttö ja villihanhet

text: Tyttö ja villihanhet ("Fly Away Home") on Carroll Ballardin ohjaama nuortenelokuva vuodelta 1996. Se kertoo 14-vuotiaasta Amysta ja tämän isästä, kun he lähtevät näyttämään tietä kohti etelää Amyn löytämille kanadanhanhille. Elokuva oli ehdokkaana parhaan kuvauksen Oscar-palkinnon saajaksi.


title: Ohjelmatoimisto

text: Ohjelmatoimisto tarkoittaa liikeyritystä, joka tarjoaa esiintyjiä kuten viihdetaiteilijoita tai musiikkiyhtyeitä esimerkiksi tanssi- tai musiikkiravintoloille. Niiden etujärjestöön "Suomen ohjelmatoimistot ja agentit ry." kuuluu lähes 60 yritystä. Ohjelmatoimisto hoitaa esiintyjien palkkioiden maksut, verot ja muut käytännön järjestelyt. Useimmiten ohjelmatoimisto laskuttaa joko esiintyjältä tai ravintolalta pienehkön palvelumaksun, jolla se rahoittaa omaa toimintaansa.


title: Gibson ES-150

text: Gibson ES-150 on vuonna 1936 esitelty sähkökitara.


title: Gibson ES-150

text:
Runko on ontto ja siinä on kaksi f-aukkoa. Soitin on tarkoitettu sähköisesti vahvistettavaksi ja siinä on yksi kitaramikrofoni.
Tämänkaltaista toteutusta kutsutaan myös puoliakustiseksi. Kaula on liimattu paikoilleen.


title: Gibson ES-150

text: Kitara nousi suosioon jazzin parissa. Erityisesti malli tuli tunnetuksi Charlie Christianin käyttämänä. Nykyisin hänen nimensä liittyy soittimen mikrofoniin, joka tunnetaan Charlie Christian - mallina. Sen sauvamagneettien kiinnitysruuvit ovat näkyvissä plektrasuojuksen yläpuolella.


title: Sarakylmänperhonen

text: Sarakylmänperhonen ("Oeneis norna") on täpläperhosten heimoon ja heinäperhosten alaheimoon kuuluva keskikokoinen päiväperhonen. Nykykäsityksen mukaan kyseessä on ilmeisesti lajikompleksi, joka Suomessakin muodostuu kolmesta geneettisesti toisistaan eroavasta perhoslajista.


title: Sarakylmänperhonen

text: Sarakylmänperhosen etusiiven pituus on yleensä 24–29 mm. Suomessa on mitattu siipien kärkiväliksi 36–54 mm ja naaraat ovat keskimäärin koiraita suurempia. Siipien yläpinnan pääväri on vaalean kellanruskea. Postdiskaalialan juovat siiven ulkoreunassa ovat leveitä, kellertäviä ja harmaanruskeiden siipisuonten katkomia. Kellertävällä juovalla erottuu etusiivessä yleensä kaksi, takasiivessä nollasta yhteen pientä tummaa silmätäplää, joskin ylimääräiset silmätäplät ovat melko tavallisia. Siipiripset ovat valkoiset, siipisunten kohdilla mustat. Takasiiven alapuolella on leveä tummanruskea keskijuova, jonka ulko- ja sisäreuna ovat lähes valkoisia.


title: Sarakylmänperhonen

text: Samannäköinen laji on paljakkakylmänperhonen ("Oeneis bore").


title: Sarakylmänperhonen

text: Sarakylmänperhonen esiintyy Euraasian pohjoisosissa, Keski-Aasiassa Altai- ja Tarbagatai-vuoristossa sekä Japanissa. Levinneisyys ulottuu myös Pohjois-Amerikkaan. Fennoskandiassa lajia tavataan Skandien vuoriston eteläosista (Jotunheimen) pohjoiseen Finnmarkiin ja Suomen Lappiin. Suomessa laji esiintyy suunnilleen Rovaniemen–Kuusamon linjalta pohjoiseen, mutta yleisimmillään se on vasta Tunturi-Lapissa. Lentoaika on kesä–heinäkuussa yhtenä sukupolvena. Suomessa lentoaika on yleensä kesäkuun lopulta heinäkuun puolivälin tienoille. Paras lentoaika riippuu kesän säistä.


title: Sarakylmänperhonen

text: Sarakylmänperhosen elinympäristöä ovat tundra, tuntureiden koivuvyöhykkeen kivikkoiset ja suomaiset kohdat sekä ylempänä kuivemmat kivikkoiset alueet ja tunturipurojen pensaikkoiset rannat. Metsävyöhykkeessä lajia tavataan koivumetsien aukeilla ja kivikkoisilla rinnesoilla. Levinneisyysalueen eteläosissa lajia esiintyy vuorten juurilla. Toukka talvehtii kaksi kertaa.


title: Sarakylmänperhonen

text: Vuoden 2010 Suomen lajiston uhanalaisluokituksessa sarakylmänperhonen on luokiteltu silmälläpidettäväksi (NT).


title: Sarakylmänperhonen

text: Toukan ravintokasveja ovat sarat ("Carex"), jäkki ("Nardus stricta"), tunturinurmikka ("Poa alpina") ja nurmitähkiö ("Phleum pratense").


title: Taipaleen museokanava

text: Taipaleen museokanava on puoli kilometriä pitkä sulkukanava Varkaudessa, Unnukan ja Haukiveden Siitinselän välillä. Se rakennettiin vuosina 1835–1840, ja se oli Suomen ensimmäinen kanava, jossa oli sulkuportit. Kanava on nykyään museokanavana, ja se sijaitsee noin sata metriä itään toimivasta kanavasta. Taipaleen kanavan rakennustyömaalla oli myös Suomen ensimmäinen rautatie vuosina 1836–1840.


title: Taipaleen museokanava

text: 1900-luvun alussa kanavassa toimivat mylly ja saha, joiden jäänteet on nykyään poistettu. Museokanava on nykyään tyhjillään, eikä siinä ole enää puisia sulkuportteja.


title: Akvaarion vesikemia

text: Akvaarion veteen on liuennut lukuisia eri aineita. Vesioloista huolehtiminen on ensiarvoisen tärkeää akvaarion eliöiden hyvinvoinnille. Kasvit, kalat ja selkärangattomat sekä monimuotoinen bakteerikasvusto ovat täysin riippuvaisia vedestä, joka virtaa niiden aineenvaihduntajärjestelmän läpi.


title: Akvaarion vesikemia

text: Veden happamuuden tai emäksisyyden aiheuttavat oksoniumionit (HO) ja hydroksidi-ionit (OH). Näiden keskinäinen tasapaino määrää, onko vesi hapanta vai emäksistä. Happamuutta/emäksisyyttä mitataan 14-portaisella pH-asteikolla, jossa 7 on neutraali, sitä pienemmät lukemat happamia ja korkeammat emäksisiä.


title: Akvaarion vesikemia

text: Jos happamuus muuttuu hitaasti, monet kalalajit voivat sopeutua elämään äärevissä happamuusoloissa, mutta nopeat happamuuden heilahtelut ovat tuhoisia. Usein kaloja ei vahingoita happamuus tai emäksisyys sinänsä, vaan siihen liittyvät kemialliset reaktiot, kuten ammoniakin muodostuminen.


title: Akvaarion vesikemia

text: Happamuuden vaihteluihin vaikuttaa veden puskurointikyky. Akvaariossa puskurointikyky riippuu ennen kaikkea vetykarbonaattien (HCO) määrästä.


title: Akvaarion vesikemia

text: Vedessä, jossa on paljon kasveja, hiilidioksidin määrä muuttaa happamuutta vuorokaudenaikojen mukaan. Yhteyttäessään kasvit kuluttavat hiilidioksidia, ja hiilidioksidin kuluttua vähiin hiiltä alkaa irrota vetykarbonaateista ja karbonaateista. Siksi pH-mittaukset ovat vertailukelpoisia vain jos ne on tehty samaan vuorokaudenaikaan.


title: Akvaarion vesikemia

text: Luonnossa meriveden suuri puskurointikyky pitää sen pH:n tasaisena lähellä kahdeksaa, mutta sisävesien happamuus vaihtelee hiilidioksidin vuorokausivaihtelun mukana. Useimpien järvien ja jokien vesi on hapanta humushappojen takia, varsinkin tropiikissa. Poikkeuksena ovat Tanganjika- ja Malawijärvet.


title: Akvaarion vesikemia

text: Karbonaattikovuus (KH) on liuoksen ominaisuus, joka kertoo, paljonko siinä on karbonaatti-(CO) ja bikarbonaatti- (HCO) ioneita. Karbonaattikovuus ilmaistaan joko milligrammoina litrassa tai "saksalaisina kovuusasteina" (dH). Karbonaattikovuutta seurataan akvaarioissa siksi, että karbonaatit toimivat pH:n puskureina ja estävät haitallisia veden happamuuden heilahteluja.


title: Akvaarion vesikemia

text: Veden kovuus tarkoittaa liuenneiden kalsium- ja magnesiumsuolojen määrää, yleisemmin ottaen kaksi- ja kolmiarvoisten ionien määrää. Suomessa vesijohtovesi on yleensä pehmeää, ja kaivovesikin korkeintaan keskikovaa. Keski-Euroopassa on alueita, joiden vedessä kalsiumia ja magnesiumia on 2–4 kertaa niin paljon kuin Suomessa.


title: Akvaarion vesikemia

text:
Kovuus, happamuus ja kalsiumpitoisuus ovat sidoksissa toisiinsa.
Riutta-akvaariossa kivikorallit kuluttavat kalsiumia kasvattaessaan kalkkirunkoaan. Kalsiumia lisätään yleensä joko kalsiumhydroksidina tai kalsiumkloridina tai näiden yhdistelmänä.
Veteen liuenneet ravinteet voidaan jakaa makroravinteisiin ja mikroravinteisiin. Ne tulevat veteen kalojen ulosteista, ylijääneestä ruosta ja joskus raakaveden mukana, ja kasvit, levät ja bakteerit käyttävät niitä hyväkseen. Makroravinteisiin, joita kasvit käyttävät suuria määriä, lasketaan nitraatit, fosfaatit ja sulfaatit ja mikroravinteisiin, joita tarvitaan vain hiven, luetaan kupari, rauta, mangaani, boori, sinkki ja kalsium. Monet näistä hivenaineista ovat suurina pitoisuuksina myrkyllisiä kaloille ja selkärangattomille. Ravinteiden lisäksi kasvit tarvitsevat hiilidioksidia, jota syntyy myös aineenvaihduntatuotteena, mutta runsaskasvisessa akvaariossa siitä voi tulla pulaa. Sen lisäämiseen on erilaisia menetelmiä.


title: Akvaarion vesikemia

text: Typen kiertoon osallistuvista aineista tärkeimpiä ovat nitriitit, nitraatit ja ammoniakki Näiden keskinäiset suhteet riippuvat akvaariossa elävistä bakteereista. Osa bakteereista elää hapekkaissa, osa hapettomissa oloissa. Hyvin toimivissa suodattimissa denitrifikaatiobakteerit hajottavat nitraatteja kaasumaiseksi typeksi, joka poistuu akvaariosta.


title: Akvaarion vesikemia

text: Fosfaatit eivät ole vaarallisia kaloille, mutta suuri fosfaattien määrä (yli 1 mg litrassa) johtaa yleensä levien liikakasvuun. Riutta-akvaariossa liiallinen fosfaatti estää korallien kasvua. Epäorgaanisen ortofosfaatin määrän testaaminen on helppoa, mutta orgaanisten fosfaattiyhdisteiden mittaus on vaikeampaa.


title: Akvaarion vesikemia

text:
Kupari on myrkyllisintä silloin, kun se on puhtaana tai epäorgaanisina yhdisteinä. Meriakvaarioissa se on usein sitoutuneena humushappoihin tai fulvohappoihin kelaateiksi.
Riutta-akvaariossa tarvitaan pieniä määriä myös jodia. Eräät rapulajit, kuten "Lysmata amboinensis", vaihtavat kuortaan useammin jodipitoisessa kuin vähän jodia sisältävässä vedessä. Magnesiumin ja strontiumin tarpeesta on erilaisia mielipiteitä: joidenkin mielestä strontium on välttämätöntä korallien kasvulle, toisten mielestä se on myrkky. Eliöitä, jotka ainakin tarvitsevat strontiumia, ovat mustekalat ja tietyt nilviäiset kuten merietanat.


title: COMSATBw-1

text: COMSATBw on Saksan sotilaallinen tietoliikennesatelliittijärjestelmä. Vuoden 2011 alusta lähtien Saksan puolustusministeriö ostaa Astrium-yhtiöltä näihin satelliitteihin liittyvän tietoliikennepalvelun, jonka avulla kukin saksalaisen sotilas ulkomaankomennuksella (lähinnä Afganistanissa) saa viikoittain 30 minuuttia laajakaistayhteysaikaa ilmaiseksi.


title: COMSATBw-1

text: Ensimmäinen saksalainen sotilastietoliikennesatelliitti laukaistiin avaruuteen Kourousta Ariane 5 -kantoraketilla 1. lokakuuta 2009.


title: COMSATBw-1

text: Satelliitti on Saksan ensimmäinen sotilaallinen tietoliikennesatelliitti ja liittyy Saksan asevoimien verkostosodankäynnin kykyjen kasvattamiseen. Satelliitin toteutti Milsat Services -työyhteenliittymä, jonka omistaa 75 prosenttisesti EADS Astrium ja loput ND SatCom Defence. Astrium oli tämän 2,5 tonnin painoisen satelliitin pääurakoitsija.


title: COMSATBw-1

text: Sisarsatelliitti laukaistiin 21.5.2010. Senkin operaattorina toimii DLR.


title: Dick Clement

text: Richard ”Dick” Clement (s. 5. syyskuuta 1937 Westcliff-on-Sea, Essex) on brittiläinen käsikirjoittaja ja ohjaaja. Yhdessä Ian La Frenais’n kanssa hän on kirjoittanut useita suosittuja televisiosarjoja.


title: Dick Clement

text: La Frenais’n ja Clementin ensimmäinen menestyssarja oli BBC:n esittämä "The Likely Lads" (1964–1966). Muihin heidän yhteistyössä kirjoittamiinsa televisiosarjoihin kuuluvat muun muassa "Hilut kintuissa" (1974–1977) ja "Näkemiin vaan, muru!" Yhteistyönä he tekivät myös muun muassa käsikirjoituksen Alan Parkerin ohjaamaan elokuvaan "The Commitments" ja animaatioelokuvaan "Virran viemää".


title: Dick Clement

text: Käsikirjoituksen Clement on tehnyt musikaaleihin "Victoria’s Secret", "Helen of Troy" ja "Barbarella". Hänen ohjaustöihinsä kuuluvat muun muassa "Otley" (1968) ja vuonna 1979 tehty "Hilut kintuissa" -elokuva.


title: Voilokki

text: Voilokki on paksua huopamaista villakangasta, joka on yleensä vanutettua. Sitä käytetään hevosen loimena ja myös pehmikkeenä ja täytteenä esimerkiksi satuloissa ja myös eristystarkoituksiin. Voilokki on myös puolipaksu vanutettu huopa, satulahuopa, ja ravihevosilla selän yli menevä numerolappu.


title: Voilokki

text: Voilokki voidaan tehdä myös nautaelämen karvasta, ja sitä käytetään esimerkiksi puuveneenrakennuksessa lautojen saumoihin tiivisteenä ja myös rakennusalan slangissa tarkoittamassa karvoista valmistettua levymäistä eristettä


title: Voilokki

text: Nykysuomen sanakirjassa se määritellään näin: 'paksu huopamainen villakangas, josta tehdään hevosenloimia; paksuhko vanutettu huopa, jota käytetään pehmikkeenä tai eristeenä esim. satulan alla. Sana tulee etymologisen sanakirjan mukaan venäjän kielen huopaa tarkoittavasta sanasta vojlok.


title: Jarl Kulle

text: Jarl Kulle (27. helmikuuta 1927 Truedstorp, Bjuvin kunta, Ruotsi – 3. lokakuuta 1997 Gregersboda, Österåkerin kunta, Ruotsi) oli ruotsalainen näyttelijä ja ohjaaja. Häntä pidetään Ruotsissa yhtenä sukupolvensa eturivin näyttelijöistä.


title: Jarl Kulle

text: Hän kävi Dramatenin näyttelijäkoulun 1946–1949, minkä jälkeen hänet kiinnitettiin Dramateniin. Hän toimi siellä suurimman osan urastaan ja esitti monia klassisia päärooleja, kuten Eugene O’Neillin näytelmässä "Pitkän päivän matka yöhön", August Strindbergin "Gustav III:ssa" ja Shakespearen "Kuningas Learissa".


title: Jarl Kulle

text: Vuonna 1959 Jarl Kulle otti urallaan merkittävän askelen, kun hän esitti Higginsiä musikaalissa "My Fair Lady", missä hän saattoi sekä laulaa että näytellä ja, kuten hän itse hieman halveksivasti sanoi, ”hypellä”. Se johti sekä suurempaan yleisönsuosioon että laajempaan repertuaariin, ja hän sai 1960-luvulla sekä romanttisia filmirooleja että suuria rooleja musikaaleissa ja komedioissa Tukholman teattereissa.


title: Jarl Kulle

text: Kulle työskenteli Ingmar Bergmanin kanssa sekä näyttämöllä että elokuvissa, kuten "Kesäyön hymyilyä" (1955), "Paholaisen silmä" (1960), "Puhumattakaan naisista" (1964) ja "Fanny ja Alexander" (1982). Hän on näytellyt yhteensä yli 30 elokuvassa, joista Bergmanin töiden ohella tunnetuimpia on Karen Blixenin novelliin perustuva "Ranskalainen illallinen" (1987). Suomalaiseen alkuperäistekstiin perustuvat "Laulu tulipunaisesta kukasta" -romaanin filmatisointi "Sången om den eldröda blomman" (1956) ja Mika Waltarin novellin "Ei koskaan huomispäivää" filmatisointi "Ingen morgondag" (1957).


title: Jarl Kulle

text: Vuonna 1980 Kulle sai Karl Gerhardin muistopalkinnon. Lisäksi hän on saanut parhaan miespääosan esittäjän Guldbagge-palkinnon vuonna 1965 elokuvasta "Häähuolia" ("Bröllopsbesvär") ja vuonna 1983 elokuvasta "Fanny ja Alexander".


title: Jarl Kulle

text: Jarl Kulle oli naimisissa kaksi kertaa, ja hän oli viiden tyttären isä. Hänen tyttäristään kolme on näyttelijöitä: Maria Kulle (s. 1960), Hanna Kulle (s. 1978) ja Linda Kulle (s. 1983).


title: Spirit of America

text: Spirit of America on yhdysvaltalaisen Craig Breedloven kehittämien ennätysnopeiden maalla kulkevien kulkuneuvojen merkki. Nämä ajoneuvot ovat matalia, virtaviivaisia ja niissä on suihkumoottori. Ne rikkoivat useita maalla ajetun nopeuden maailmanennätyksiä 1960-luvulla.


title: Spirit of America

text: Beach Boys on tehnyt näille autoille omistetun, samannimisen laulun.


title: The Root of All Evil

text: The Root of All Evil on ruotsalaisen death metal -yhtye Arch Enemyn kokoelma-albumi. Se julkaistiin Century Media Recordsin kautta Euroopassa 28. syyskuuta ja Pohjois-Amerikassa 6. lokakuuta 2009. Bändi tuotti albumin itse ja Andy Sneap miksasi ja masteroi sen. Albumi sisältää uusia versiota kappaleista yhtyeen kolmelta ensimmäiseltä albumilta.


title: Pienet jumalat

text: Pienet jumalat () on kolmastoista romaani Terry Pratchettin Kiekkomaailma-sarjassa.


title: Pienet jumalat

text: Tarinan päähenkilö on Brutha-niminen tavallinen mies. Eräänä päivänä Bruthan luo ilmestyy jumala, joka on kovin pieni, mutta sitäkin kovempi komentelemaan. Brutha pääsee jumalan mukana muinaista Kreikkaa muistuttavaan maahan.


title: Herraskaista väkeä

text: Herraskaista väkeä () on neljästoista romaani Terry Pratchettin Kiekkomaailma-sarjassa. Tarinan päähenkilöt ovat kolme noitaa – Muori Säävirkku, Nanny Auvomieli ja Magrat Kynsilaukka – jotka ovat aiemmin esiintyneet kirjoissa "Noitasiskokset" ja "Noitia maisemissa".


title: Herraskaista väkeä

text: Lancressa valmistaudutaan kuninkaallisiin häihin. Ongelmia aiheuttavat keijut, joita hallitseva keijukuningatar on päättänyt valloittaa Lancren.


title: Klaus Klemola

text: Klaus Mikael Klemola (s. 12. maaliskuuta 1973 Göteborg) on suomalainen elokuvajärjestäjä, näytelmäkirjailija ja näyttelijä.


title: Klaus Klemola

text: Klaus Klemola on kirjoittanut siskonsa Leea Klemolan kanssa Tampereen Teatterissa kantaesitetyn Arktisen trilogian "Kokkola", "Kohti Kylmempää" ja "New Karleby" kaksi viimeistä osaa. Klaus Klemola myös näytteli trilogiassa.


title: Klaus Klemola

text: Klaus ja Leea Klemolan kirjoittama "Maaseudun Tulevaisuus" sai ensi-iltansa Kansallisteatterissa syksyllä 2014. Näytelmän ohjasi Leea Klemola ja Klaus Klemola näytteli näytelmässä.


title: Klaus Klemola

text: Klaus Klemola on kotoisin Kokkolasta ja asuu Tampereella.


title: Vartiosto valmiina palvelukseen

text: Vartiosto valmiina palvelukseen () on viidestoista romaani Terry Pratchettin Kiekkomaailma-sarjassa ja toinen, jossa seikkailevat Porkkana ja muut vartiostolaiset. Mukana on myös Elävät kuvat -kirjasta tuttu puhuva koira Gaspode. Kirjan englanninkielinen alkuteos ilmestyi vuonna 1993 ja suomennos vuonna 2005.


title: Vartiosto valmiina palvelukseen

text: Kirjan päähenkilö on Ankh-Morporkin vartioston korpraali Porkkana, joka on saanut ylennyksen ja johtaa vartioston alokkaita. Koska vartiostossa kannatetaan tasa-arvoa, uusien alokkaiden joukko on varsin kirjava: mukana ovat muiden muassa peikko ja kääpiö. Yllättäen Porkkanan eteen tulee alokkaiden kouluttamista ja kaupungin järjestyksen valvontaa suurempi haaste. Ikivanha asiakirja paljastaa, että Ankh-Morpork on itse asiassa kuningaskunta.


title: Elävää musiikkia (kirja)

text: Elävää musiikkia () on kuudestoista romaani Terry Pratchettin Kiekkomaailma-sarjassa.


title: Elävää musiikkia (kirja)

text:
Kiekkomaailmaan tulee uusi villitys: rockmusiikki. Kaikki hullaantuvat yhtyeestä, jossa soittavat muun muassa peikko ja kääpiö. Myöhemmin yhtyeeseen liittyy kosketinsoittajaksi Näkymättömän Yliopiston Kirjastonhoitaja. Uudet ansiomahdollisuudet huomaava
Persnettoa-tulee-mutta-tulkoon-Dibbler ryhtyy yhtyeen manageriksi. Kuolema on lähtenyt lomalle, mutta hänelle tulee yllättävää päänvaivaa, kun tyttärentytär ihastuu erääseen yhtyeen jäsenistä.


title: 14. Valonheitinpatteri

text: 14. Valonheitinpatteri oli jatkosodan lopulla muodostettu Lotta Svärd -järjestön lotista ("valonheitinlotat") koottu valonheitinpatteri Helsingin ilmapuolustukseen. Lottien hoitama patteri vapautti miehiä muihin tehtäviin, jopa rintamalle. Kyseessä oli ainoa Suomen armeijan naisista kokoonpantu sotilaallisesti toimiva, taisteluvastuuta kantamaan tarkoitettu yksikkö. Valonheitinpatteri toimi loppukesästä 1944 lähtien jatkosodan loppuun asti, joutumatta kuitenkaan taistelutehtäviin.


title: 14. Valonheitinpatteri

text: Helsingin ilmapuolustusta tehostettaessa keväällä 1944 talven suurpommituksien jälkeen päätettiin osa valonheitinpattereiden miehistöstä korvata lotilla miespulaa helpottamaan. Koulutukseen valittiin ilmapuolustuksessa olleista työvelvollista opiskelijoista 300 naista, joista koulutettaviksi saapui 215. Koulutettavat olivat pääosin Helsingin teknillisestä korkeakoulusta, Helsingin yliopistosta ja Ateneumista mutta myös Tampereen ja Turun kouluista. Koulutus aloitettiin 31. toukokuuta 1944 Helsingin Laajasalossa mutta keskeytettiin jo 9. kesäkuuta, koska ei ollut takeita lottien jäämisestä palvelukseen korkeakoulujen aloittaessa toimintansa syksyllä (opiskelijoiden työvelvollisuus koski kesälomien aikaa). Koulutusta kuitenkin jatkettiin kurssilla jo olleiden lottien osoitettua kiinnostuksensa tehtävään ja sitouduttuaan palvelemaan niin kauan kuin sotatilanne vaati tai vähintään yhden vuoden. Koulutettavien määräksi vahvistettiin 145 lottaa ja koulutus keskitettiin Ilmatorjuntarykmentti 1:teen Helsingissä, kun taas koulutus 1.Er.ItPsto:ssa ja 2.Er.ItPsto:ssa keskeytettiin. Koulutusta johti kapteeni K. H. Pentti filosofian maisteri Inkeri Simolan toimiessa lottajohtajana. Lottajohtajaksi tuli myöhemmin Aino Airamo. Lotilta vaadittiin vapaaehtoinen kirjallinen sitoumus palvelukseen jäämisestä sekä lääkärintarkastus jatkuvaan ulkopalveluun sopimisesta.


title: 14. Valonheitinpatteri

text: Lotat kävivät valonheitinkurssin menestyksellisesti loppuun. Varsinaiseen valonheitinpalveluun lotat jaettiin neljään ryhmään: 25 valonheittimenjohtajaa, 30 kuulosuuntimenkuuntelijaa, 63 valonheitinlottaa ja 29 "konelottaa" aggregaattien käyttöön. Kouluttajina oli kolme vänrikkiä, 30 aliupseeria sekä yhdeksän sotamiestä. Kurssiin kuului myös sotilasaineita aina sulkeisharjoituksia myöten joita ei lottakursseilla ollut opetettu ja aseidenkäytön opettaminen aiheutti pienimuotoisen kriisin Lotta Svärd -järjestölle, jossa aseettomuutta pidettiin tärkeänä periaatteena. Desantti- ja maihinnousuvaaran vuoksi Lotta Svärdin keskusjohtokunta joutui kuitenkin taipumaan. Fanni Luukkonen totesi naisten aseistamisen merkitsevän "naisellisuuden kuolemaa", mutta tilanteen vaativan erikoistoimenpiteitä. Aseena käytettiin Terni-sotilaskivääriä, joka oli myös muiden ilmatorjuntayksiköiden käytössä.


title: 14. Valonheitinpatteri

text: Kurssin päätyttyä heinäkuun 26. päivänä muodostettiin lotista 14. Valonheitinpatteri Ilmatorjuntarykmentti 1:teen. Patteri toimi sotilaallisten käskyvaltasuhteiden mukaan ja se määrättiin ottamaan torjuntavastuu vähiten vaaranalttiista suunnasta Helsingin luoteisnurkasta elokuun alussa. Patteri ei joutunut todellisiin sotatoimiin ja yksikkö hajotettiin aselevon jälkeen 24.9.1944 annetulla Ilmavoimien komentajan käskyllä.


title: Kiintoisia aikoja

text: Kiintoisia aikoja () on seitsemästoista romaani Terry Pratchettin Kiekkomaailma-sarjassa. Parodian kohteena on tällä kertaa kiinalainen kulttuuri.


title: Kiintoisia aikoja

text: Agatean keisarikunnasta tulee Ankh-Morporkiin salamyhkäinen viesti. Lordi Vetinarin on pyydettävä apua Näkymättömästä Yliopistosta, jotta viestistä saadaan selkoa. Rincewind-velho on lomaillut jo vuosia autiolla saarella, mutta hänet haetaan hätiin ja lähetetään Agateaan. Matkalla Rincewind liittyy 87-vuotiaan Cohen Barbaarin ja tämän iäkkään barbaarijoukon seuraan.


title: Gabriele Amorth

text: Gabriele Amorth (1. toukokuuta 1925 Modena – 16. syyskuuta 2016 Rooma) oli katolisen kirkon vuonna 1954 vihitty italialainen pappi. Hän kuului Giacomo Alberionen perustamaan Pyhän Paavalin yhteisöön. Hän nousi julkisuuteen Rooman pääeksorsistina eli manaajana, korkea-arvoisimpana demonien ulosajajana. Hän julkaisi kirjoja muun muassa työstään eksorsistina. Hän sai oppiarvon teologian ohella myös oikeustieteestä.


title: Gabriele Amorth

text: Amorthin mukaan diktaattorit Hitler ja Stalin olivat ”melkein varmasti” paholaisen riivaamia. Amorth vastusti Harry Potter -kirjoja, koska uskoi niiden voivan vietellä lapsia okkultismiin ja mustaan magiaan. Harry Potterin takaa löytyy hänen mukaansa ”pimeyden kuninkaan, paholaisen” signeeraus.


title: Gabriele Amorth

text: Amorth toimi vuosina 1990–2000 perustamansa Eksorsistien kansainvälisen yhdistyksen puheenjohtajana.


title: Gabriele Amorth

text: Amorthin lempielokuva oli William Friedkinin kauhuelokuva "Manaaja". Hänen mukaansa elokuva on sisällöltään tarkka ja perustuu tositapahtumiin, joskin erikoisefektit ovat liioiteltuja. Hän suositteli elokuvan katsomista, koska ”ihmisten tulee saada tietää mitä me teemme”.


title: Chinese Professional Baseball League

text: Chinese Professional Baseball League (), tai CPBL on Taiwanin korkein baseball-sarja. Sarja perustettiin vuonna 1989 ja olin aikanaan neljäs ammattilaisbaseballin sarja maailmassa. Aikaisemmin perustettuja sarjoja olivat Major League Baseball Yhdysvalloissa, Nippon Professional Baseball Japanissa ja Korea Baseball Organization Etelä-Koreassa. Vuonna 2003 CPBL sulautti kilpailevan Taiwan Major Leaguen itseensä. Vuonna 2008 CPBL:ssä pelasi 4 joukkuetta ja otteluiden keskimääräinen katsojamäärä oli noin 3 000 katsojaa.


title: Chinese Professional Baseball League

text: Baseball tuli Taiwaniin Japanin miehityksen aikana, mutta saavutti suurempaa suosiota vasta 1970- ja 1980-luvuilla kun Taiwanin Little League World Series-joukkue voitti useita mestaruuksia. Myös baseball maajoukkue pärjäsi hyvin useissa kansainvälisissä turnauksissa. Kuitenkin ammattilaissarjan puute rajoitti lajin kehitystä ja useat pelaajat olivat haluttomia sitoutumaan pelaamaan baseballia.


title: Chinese Professional Baseball League

text: Brother Hotellin johtaja Hung Teng-Sheng () ensimmäisenä ehdotti ammattilaissarjan perustamista Taiwaniin. Hän perusti amatöörijoukkue Brother Hotellin vuonna 1984 ja aikoi muuttaa joukkueensa ammattilaisjoukkueeksi ja perustaa ammattilaissarjan muutaman vuoden sisällä. Läpi vuosien 1988 ja 1989 Hung vieraili useissa isoissa yrityksissä ja yritti saada heitä mukaan perustamaan ammattilaisjoukkueita. Suurin osa kieltäytyi mahdollisuudesta, mutta Wei Chuan Corporation, Mercuries Chain Stores ja Uni-President Enterprises Corporation lähtivät mukaan. Chinese Professional Baseball League perustettiin 23. lokakuuta 1989 Hung Teng-Shengin toimiessa puheenjohtajana. Hungin panostuksen takia häntä kutsutaan usein "CPBL:n isäksi".


title: Chinese Professional Baseball League

text: Kaikki CPBL:n joukkueet ovat suurien Taiwanilaisten yritysten omistamia ja saaneet nimensä niiden mukaan. Vastaavanlainen käytäntö on olemassa esimerkiksi Japanissa ja Etelä-Koreassa. Joukkueet pitävät yhtä kaupunkia kotikaupunkinaan, mutta eivät kuitenkaan pelaa aina kaupunkinsa nimiin. Säännöllisiä kilpailuja järjestetään myös muualla kutenHsinchussa, Doulioussa, Chiayissa, Pingtungissa, Luodongissa, Hualienissa ja harvemmin Taitungissa.


title: Chinese Professional Baseball League

text: Kausi kestää maaliskuusta lokakuuhun ja välissä pelataan viikon pituiset All star -pelit kesä- tai heinäkuussa. All star -pelit jakavat kauden ensimmäiseen ja toiseen puolikauteen. Pudotuspeleissä kolme joukkuetta pelaavat vastakkain kahdella kierroksella ja pelit pelataan lokakuun lopussa tai marraskuun alkupuolella. Joukkue pääsee pudotuspeleihin voittamalla yhden puolikauden tai saamalla parhaan tuloksen kaudella. Jos joukkue voittaa puolikauden, ei sen ole mahdollista päästä pudotuspeleihin parhaalla tuloksella. Saman joukkueen voittaessa molemmat puolikaudet, lisätään kolmaskin osapuoli muun kauden tuloksen perusteella.


title: Chinese Professional Baseball League

text: Joukkueiden vähäisen määrän vuoksi sääntöä voidaan muuttaa paremmin tilanteeseen sopivaksi.


title: Chinese Professional Baseball League

text: Vuodesta 2005 alkaen voittajajoukkue on edustanut Taiwania Asia Series -turnauksessa Japanin, Etelä-Korean ja Kiinan joukkueita vastaan.


title: Fjærlandsfjorden

text: Fjærlandsfjorden on Sognevuonoon kuuluva sivuvuono Sognin ja Fjordanen läänissä Norjassa. Vuono sijoittuu Sogndalin, Leikangerin ja Balestrandin kuntien alueelle.


title: Fjærlandsfjorden

text: Keskeisimmät vuonon varrella sijaitsevat kylät ovat Fjærland ja vuonon pohjoispäädyssä sijaitseva Bøyaøyri.


title: Sogndalsfjorden

text: Sogndalsfjorden on Sognevuonoon kuuluva sivuvuono Sognin ja Fjordanen läänissä Norjassa. Vuono on kokonaan Sogndalin kunnan alueella.


title: Sogndalsfjorden

text: Vuonon varrella sijaitsevia kyliä ovat mm. Sogndalsfjøra, Norum, Kjørnes sekä Eidsfjordenin sivuvuonon päädyssä sijaitseva Eide.


title: Aurlandsfjorden

text: Aurlandsfjorden on Sognevuonoon kuuluva sivuvuono Sognin ja Fjordanen läänissä Norjassa. Vuono sijoittuu suurimmaksi osaksi Aurlandin ja vain pieneltä alueelta myös Lærdalin ja Vikin kuntien alueelle. Vuono haarautuu Beitelenin kohdalta myös Unescon maailmanperintöluetteloon kuuluvaan Nærøyfjorden-vuonoon.


title: Aurlandsfjorden

text: Vuonon varrella sijaitsevia kyliä ovat mm. Undredal, Aurlandsvangen ja Flåm.


title: Capitalism: A Love Story

text: Capitalism: A Love Story on Michael Mooren dokumenttielokuva. Se tarkastelee vuosien 2007–2009 finanssikriisiä, Bushin hallinnon vaihtumista Obaman hallintoon sekä yhdysvaltalaista elvytyspolitiikkaa. Moore epäili, että elokuva voi jäädä hänen viimeisekseen.


title: Lærdalsfjorden

text: Lærdalsfjorden on Sognevuonoon kuuluva sivuvuono Sognin ja Fjordanen läänissä Norjassa. Vuono sijoittuu kokonaan Lærdalin kunnan alueelle.


title: Lærdalsfjorden

text: Vuonon päädyssä sijaitsee Lærdalsøyrin kylä, josta hieman etelään päin sijaitsee maailman pisin maantietunneli, Lærdalstunnelen.


title: Toivo Salonen (filosofi)

text: Toivo Salonen (s. 27. heinäkuuta 1949) on suomalainen filosofi, joka on työskennellyt Lapin yliopistossa filosofian opettajana vuodesta 2000 lähtien. Häntä on nimitetty ”Lapin ainoaksi ammattifilosofiksi”. Salonen on julkaissut useita artikkeleita sekä tietoteoksissa että lehdissä. Artikkelit käsittelevät muun muassa filosofian eri aloja, etiikan ja kasvatuksen kysymyksiä, yliopistoa, ympäristöä ja ihmistä itseään.


title: Toivo Salonen (filosofi)

text: Suomen humanistiliitto on valinnut Salosen vuoden 2011 humanistiksi ja myöntänyt hänelle humanistisen kunniamaininnan.


title: Kidō senshi Gundam – dai 08 MS-shōtai

text: Kidō senshi Gundam – dai 08 MS-shōtai (, myös Mobile Suit Gundam The 08th MS Team) on Gundam-sarjaan kuuluva OVA, jota julkaistiin 11 osaa ja erikoisjakso ”Last Resort” vuodesta 1996 vuoteen 1999. Vuonna 1998 julkaistiin myös elokuva ”Miller’s Report”.


title: Kidō senshi Gundam – dai 08 MS-shōtai

text: Gundam Ace -lehdessä on myös vuoden 2007 kolmannesta numerosta lähtien julkaistu OVAn ohjaajana seitsemännestä jaksosta eteenpäin toimineen Umanosuke Iidan käsikirjoitamaa Kidō senshi Gundam – dai 08 MS-shōtai U.C. 0079 + α -sarjakuvaversiota, joka kuitenkin yksityiskohdiltaan eroaa OVAsta.


title: Kidō senshi Gundam – dai 08 MS-shōtai

text: OVA näytettiin televisiossa 13.2.2007 alkaen Tokyo MX- ja 18.2. alkaen BS-i-kanavilla.


title: Kidō senshi Gundam – dai 08 MS-shōtai

text: Maan liittovaltion armeijan pilotti, vänrikki Shirō Amada lähetetään Kaakkois-Aasian rintamalle, mutta matkan varrella hän ajautuu taisteluun kohtaamansa vihollisyksikön kanssa. Selviytyäkseen hän joutuu tekemään yhteistyötä Zeonin armeijan pilotti Aina Sahalinin kanssa, jolloin heidän välilleen kehittyy tunneside.


title: Kidō senshi Gundam – dai 08 MS-shōtai

text: Kun Amada pelastetaan ja viimein saapuu rintamalle, hän joutuu kohtaamaan Ainan uudelleen vihollisena. Vaikka hänen komentajansa ja asetoverinsa eivät aluksi tunnustakaan Amadan kykyjä, hän kamppailee ansaitakseen heidän toveruutensa ja kasvaa taistelukentällä sotilaana.


title: Kidō senshi Gundam – dai 08 MS-shōtai

text: OVA on sivutarina, joka kuvaa Kidō senshi Gundamin kanssa liki samaan aikaan sattuvia tapahtumia. OVA pyrkii muita Gundam-teoksia suurempaan realismiin kuvatessaan taistelukentän tapahtumia. Tätä taustaa vasten päähenkilö, upseeri Shirō Amadan idealismi luo merkittävän kontrastin. Tarinan edetessä hän joutuu kamppailemaan velvollisuuksien, moraalin ja rakkauden aiheuttamien ristiriitojen kanssa. Lopputuloksena tarinan keskiössä on Romeo ja Julia -näytelmää muistuttava skenaario, jossa sodan vastapuolella olevat sotilaat rakastuvat toisiinsa. Tämän vuoksi tarinan realismi rajoittuu sotakoneisiin ja taisteluun, kun taas itse tarina ”muistuttaa Masatoshi Nakamuran kouludraamojen sotaversiota.”


title: Kidō senshi Gundam – dai 08 MS-shōtai

text: OVAn loppu jättää päätöksen osittain avoimeksi, ja selvyys siitä onko loppu onnellinen vai surullinen saatiin vasta ”Last Resort” -erikoisjaksossa. OVAn päättymisen jälkeen julkaistiin vielä Tesshō Gendan (kersantti Sanders) lukema minitarina ”Uchūseiki yowa”.


title: Kidō senshi Gundam – dai 08 MS-shōtai

text: Sarjan sivuhahmoja esittämään palkattiin useita alkuperäisessä Kidō senshi Gundamissa Zeonin ruhtinaskunnan sotilaita näytelleitä veteraaniääninäyttelijöitä.


title: Kidō senshi Gundam – dai 08 MS-shōtai

text: OVAn hahmosuunnittelusta vastasi Kidō senshi Gundam 0083n tavoin Toshihiro Kawamoto, mutta tyyli poikkeaa silti aiemmasta OVAsta.


title: Kidō senshi Gundam – dai 08 MS-shōtai

text: Sarjasta piti alun perin tulla 12-osainen ja sen ohjaajaksi ryhtyi mm. Ginga hyōryū Vifamin kanssa työskennellyt Takeyuki Kanda. Kesken tuotannon Kandan terveys kuitenkin heikkeni, ja seitsemännessä jaksossa ohjaajaksi vaihtui Umanosuke Iida. Tarina noudatteli alun perin Kandan kirjoittamia luonnoksia, mutta Kanda kuoltua äkisti 27. heinäkuuta 1996 Iida ja muut jäljelle jääneet tuotantotiimin jäsenet viimeistelivät tarinan Kanda jättämien muistiinpanojen pohjalta. Lopulta tarina päättyi 11 osaan, ja 12 osa julkaistiin erikoisosana. Tämän vuoksi OVAn kuudennen ja seitsemännen osan julkaisujen välillä kului liki vuosi. OVA jäi Kandan viimeiseksi työksi.


title: Kidō senshi Gundam – dai 08 MS-shōtai

text: Kaupallisesti julkaisumäärissä mitattuna OVA menestyi edeltävää Gundam 0083:a paremmin: videot, LD:t ja DVD:t yhteenlaskettuna jälleenmyyjille toimitettiin 1,15 miljoonaan kopiota. Oricon-listausten mukaan todellinen myynti oli kuitenkin 0083:a heikompaa. Vaikeuksien vuoksi OVAn uusien osien julkaisu viivästyi, mikä taas laski myyntiä.


title: Kidō senshi Gundam – dai 08 MS-shōtai

text: Kadokawa shoten julkaisi Ichirō Ōkouchin kirjoittaman kolmiosaisen romaaniversion. Animaatiosarjaan verrattuna romaani oli sisällöltään raaempi, ja sen loppupuoli erosi OVAsta huomattavasti.


title: Kidō senshi Gundam – dai 08 MS-shōtai

text: OVAn tarina sijoittuu yhden vuoden sodan vaiheeseen, jossa Maan liittovaltio on alkanut vahvistaa asemiaan sodassa, ja sarjassa esiintyy mobile suitien lisäksi myös Kidō senshi Gundam -televisiosarjassa nähtyjen muiten ajoneuvojen uusioversioita.


title: Kidō senshi Gundam – dai 08 MS-shōtai

text: Vaikka Gundam-sarjoissa yleisesti mobile suiteja on käsitelty vain yhtenä aseena, on tämä asenne erityisen vahvasti esillä Dai 08 MS-shōtai -OVAssa. Vaikka yleensä Gundam-teoksissa päähenkilö käyttää voimakasta erikois- mobile suitia, tässä OVAssa Amadan käytössä on aluksi tavallinen sarjatuotantorobotti ja myöhemmin hieman paranneltu malli.